Uz podeljena osećanja i gotovo endemsku ambivalentnost političke elite i javnosti, dočekali smo Sporazum o stabilizaciji i pridruživanju. Sa snažnom dozom pozitivne energije, gotovo mističke egzaltacije, ovaj sporazum je prihvaćen u evroreformskom taboru. Političari, predvodnici ove opcije, nisu skrivali osmehe i ostale prateće izraze oduševljenja, vijorile su se zastave koalicije za evropsku Srbiju, članstvo je, doduše u manjim grupama, bilo na ulicama, ispečen je i po koji vo, a mediji evroreformske orijentacije prosto su se utkrivali ko će dati upečatljivije značenje ovom događaju, za koji se veruje da nosi obećanje svetle evropske perspektive.\nOnoliko koliko je evroreformska Srbija bojila SSP pozitivnim tonovima, toliko je konzervativno-desna to činila u suprotnom smeru. SSP je i metaforično (Judin pečat) ili doslovno shvaćen kao čin izdaje, biračkom telu upućeno je obećanje da će on pod hitno biti ukinut kada se konstituiše nova skupština i oformi nova, po pretpostavci, antievropska većina. Razlog za ovakav stav je u tome što je SSP shvaćen kao dokaz prećutnog priznavanja nezavisnog Kosova.\nBudući da je potpisan u pretposlednjoj nedelji predizborne kampanje, SSP značajno utiče na raspoloženje biračkog tela. Kada je o njemu reč, valja primetiti da je medijski efektno praćenje ovog sporazuma bilo namenjeno politički kolebljivoj ili neodlučnoj publici. Političke izjave u stilu „All we are saying is give EU chance!“ više liče na pokušaj uveravanja posustalih u evroentuzijazmu, nego na preobraćanje tvrdokornih evroskeptika, rusofila, ili pak političkih nihilista. Zaista, evroentuzijaste SSP će dodatno uveriti da treba da podrže evroreformske stranke na predstojećem glasanju. S druge strane pak evroskeptike i antizapadnjake SSP će još više učvrstiti u političkoj odluci da se radikalno suprotstave vestrenizaciji „njihove lepe i drage Srbije“, te da svojim glasom daju podršku bilo narodnjacima, bilo radikalima, bilo penzionerima i Palmom „osveženim“ Dačićevim socijalistima.\nU politički osetljivom trenutku istinski rebus su neopredeljeni i neodlučni, i zbog njih se – sva je prilika – podigla medijska frka i halabuka. Razlika među favoritima nije mala, neodlučna populacija je po defaultu enigma, i što ne pokušati je pridobiti smesom agresivne propagande, optimizma i po kojom iskrom nade u bolje sutra, ako ostanemo na evropskom putu.\nS onu strane uzavrele političke temperature u medijima i biračkom telu jasno je da je razdor ključna reč za razumevanje ovdašnjih političkih (ne)prilika, koja se u političkom telu Srbije i njenoj političko-medijskoj eliti toliko učestalo javlja da se može reći da je reč o svojevrsnom istorijskom fatumu u trenutku sadašnjem, koji, nažalost, preti da se trajno ustanovi i projektuje u neodređenu budućnost. Razdor je i reč koja nam omogućava da shvatimo način na koje su stranke recipirale i interpretirale ponuđeni tekst SSP-a.\nU tekućem razdoru oko SSP-a ima svega pomalo, i narcizma malih razlika između DS-a i DSS-a, nedostatka političke tolerancije i želje za dijalogom, strančarenja zarad jeftinih izbornih poena na obe strane, odbijanja ili prihvatanja „pomoći“ od „dragih (ne) prijatelja iz velikog sveta“, liderskih idiosinkrazija, moralne nesavršenosti i ko zna još čega, bitnog i manje bitnog u spisku faktora koji opredeljuju političku misao i delanje političkih aktera. U nekim drugim, srećnijim okolnostima, potpisivanje SSP-a bilo bi u potpunosti shvaćeno u pozitivnim kategorijama. Uzeti uopšteno, duh i sadržaj ovog sporazuma takvi su da bi se on bez problema mogao smatrati nužnim korakom u procesu evrointegracija, tačka iz koje se evropski horizont mnogo jasnije vidi, podsticaj za srpsku privredu i društvo u celini, istorijska šansa za progres, rečju, realna pretpostavka za podnošljiviju sadašnjost i ulaznica za bolju budućnost.\nIpak u savremenoj Srbiji uvek postoji jedno veliko „ali“, taj famozni veznik koji optimiste drži podalje od realnosti, a pesimistima ne daje nikakav, čak ni praznični odmor. Prvi i osnovni razlog za sumnju u pogledu SSP-a sadržan je u mogućnosti njegove primene. Čak je i poslovično optimistični ministar spoljnih poslova Srbije Vuk Jeremić priznao da su se Belgija i Holandija žestoko protivile njegovom potpisivanju. U minut do dvanaest, srpski prijatelji u liku Dimitrija Rupela, Havijera Solane i Olija Rena odlučili su da ubede Holanđane i Belgijance u nužnost promene njihovog stava. Nakon uspešnog diplomatskog manevra trija evropskih moćnika, Srbija je potpisala SSP sa 28 država članica EU. Iako je čin potpisivanja ovog dokumenta svečano obeležen i naširoko medijski propraćen, sâm sporazum ostao je u senci već pominjanog uslova za njegovu implementaciju – pune saradnje Srbije sa Haškim tribunalom, što je uočljivo i iz saopštenja Saveta ministara EU:\n„Savet podseća na članove 2, 4 i 133 SSP-a i na članove 1 i 54 Privremenog sporazuma i ističe da je puna saradnja s Haškim tribunalom, uključujući sve moguće napore da se uhapse i isporuče optuženici, ključan element ovih sporazuma. U skladu s tim, ministri su se dogovorili da tekst SSP-a pošalju svojim parlamentima na ratifikaciju, a Zajednica je odlučila da primeni Privremeni sporazum čim Savet bude konstatovao da Srbija u potpunosti sarađuje s Haškim tribunalom. Savet i Komisija će se redovno starati da Srbija nastavi da u potpunosti sarađuje s Haškim tribunalom. U tom pogledu Srbiji pomoći će EU i njene države članice.“\nDakle, ponovo Hag i samo i jedino Hag, shvaćen kao uslov svih uslova za evrointegracije Srbije. U stvari, ništa novo nismo čuli u Briselu pri potpisivanju SSP-a, osim zvučne reklame evrointegracija kao pretpostavke za novo i bolje sutra naše napaćene države i društva. Ni ta zvučna reklama nije ništa novo kada je reč o evroreformskoj eliti koja je potpisala SSP. Generalno uzev, stvarni i dinamični ulazak u EU, uprkos potpisima, stiscima ruku i osmesima srpskih prijatelja iz EU i „evropskih ljudi iz Srbije“ (da upotrebim uzrečicu slovenačkog ministra Rupela), ostao je po strani, u zamrznutom i nedelotvornom stanju.\nPotpuna saradnja sa Hagom nije ništa drugo do eufemizam za isporučivanje svih optuženih pred Tribunalom ili, u najmanju ruku, Ratka Mladića. Takođe, ništa novo ni nepoznato nije ni saznanje da, uprkos političkoj volji, sam čin lociranja, hapšenja i slanja u Hag odbeglog generala vojske RS i nekadašnje JNA predstavlja izuzetno delikatnu i osetljivu operaciju, čiji su zahtevi, barem zasada, suviše teški da bi ih organi države lako sproveli u delo. Kao uteha državnim organima i evroreformskoj političkoj eliti ostaje saznanje da je Mladiću dovoljno da pogreši samo jednom. Doduše, da li će pogrešiti ili ne, zavisi od njega.\nPored operacije hapšenja i isporuke optuženih za ratne zločine, postoje unutrašnje političke okolnosti koje bi vrlo verovatno mogle da utiču na (ne)ispunjenje haškog uslova, samim tim ratifikacije SSP-a. Sudeći po trendovima u izjašnjavanju građana, postoji ne mala verovatnoća da će nakon aktuelnih izbora na vlasti u Srbiji biti SRS, DSS i eventualno SPS, ukoliko dve desne partije ne dobiju dovoljno glasova da samostalno formiraju vladu. Lider SRS-a i jedan od kandidata za budućeg premijera Tomislav Nikolić već je izjavio da u Srbiji nakon izbora „više neće biti haških optuženika“. Za ovo programsko opredeljenje, sva je prilika, Nikolić neće imati naročite teškoće da pronađe saveznike ni u Koštunici, ni u Dačiću. Dakle, bilo kakva akcija države u pogledu hapšenja haških optuženika biće stavljena ad acta u slučaju vlasti radikala, narodnjaka i eventualno socijalista, što praktično znači da su izgledi za implementaciju SSP-a jako mali, gotovo nikakvi.\nGeneralno gledano, mogućnost da zadovolji spoljni uslov za ratifikaciju SSP-a direktno je povezana sa određenom političkom konstelacijom u Srbiji. Konkretno, na vlasti moraju biti koalicija za evropsku Srbiju, LDP i manjine iz prostog razloga što samo koalicija može nastaviti da iskušava svoju sreću u potrazi za Mladićem i ostalim traženim ljudima u Hagu. Ovakvo saznanje navodi na zaključak da je put u EU isključivo stvar određenog skupa partija i dela društva koje iste podržava. Ako te partije ne uspeju, nema ništa od Haga, a samim tim ni od SSP-a. Nevolje oko ratifikacije SSP-a postaju još uočljivije kada se u igru uvede priča o odnosu EU, Srbije i statusa Kosova i Metohije.\nIstine radi, Kosovo i Metohija nijednom rečju se ne pominje kao bilo kakav uslov za primenu SSP-a, ali se, nažalost, u nekim delovima pojavljuje vrlo implicitno, paralelno sa saznanjem da su mnoge zemlje EU koje su sa Srbijom potpisale SSP priznale nezavisnost južne srpske pokrajine. Jedna od najupečatljivijih formulacija iz SSP-a u kojoj se Kosovo i Metohija implicitno uvodi u duh i slovo sporazuma sadržana u odeljku koji nosi naziv „Politički dijalog“. Svrha političkog dijaloga između Srbije i EU je četvorostruka: „1) potpuna integracija Srbije u zajednicu demokratskih država i postepeno približavanje Evropskoj uniji; 2) veće približavanje stavova o međunarodnim pitanjima, uključujući pitanja u vezi sa zajedničkom spoljnom i bezbedosnom politikom, između ostalog kroz odgovarajuću razmenu informacija, a posebno po pitanjima koja bi imala značajan uticaj na obe strane; 3) regionalna saradnja i razvoj dobrosusedskih odnosa ; i 4) zajednički stavovi o bezbednosti i stabilnosti u Evropi, uključujući saradnju u oblastima obuhvaćenim zajedničkom spoljnom i bezbednosnom politikom Evropske unije .“\nZagovornik ovog sporazuma reći će da se u pomenutim redovima radi o jednoj nategnutoj, antievropskoj interpretaciji aktuelnih događaja, zanemarivanju nužnih promena u društvu i njegovom ukupnom napretku. Međutim, postoji još jedna činjenica koja opominje svakog ko misli da se u nedogled može vrteti marketinški poželjna mantra „I Kosovo i Evropa“. Radi se o načinu odlučivanja o prijemu novih članica u EU. Svaka članica Unije ponaosob potvrđuje koliko je zemlja koja pristupa EU ispunila ugovorne i druge obaveze prema ovoj organizaciji. Napredak sa jednog nivoa integracija ka višem moguć je samo ako se sve zemlje saglase u oceni da je određena zemlja koja pristupa ispunila svoje obaveze.\nVideli smo iz sadržaja SSP-a da on podrazumeva i usaglašavanje spoljne politike Srbije i EU, ali i dobrosusedske odnose u regionu. Za mnoge zemlje članice EU, a tačno ih je 18, Kosovo je nezavisna i suverena država. Bilo koja, a dovoljno je jedna od 18 država, može insistirati na tome da Srbija zarad mira i stabilnosti u regionu zapadnog Balkana prizna Kosovo i tako uskladi svoje spoljnopolitičke poglede sa evropskim, što joj je uostalom i obaveza po stavu 2 člana 10 potpisanog SSP-a. U slučaju da Srbija odbije dosledno poštovanje stavova 2 i 3 člana 10 SSP-a, bilo koja zemlja EU može staviti veto na dalji proces integracija Srbije u EU.\nDakle, što zbog sadržaja SSP-a, što zbog procedure odlučivanja u pogledu njegove implementacije, Srbija će se suočiti obavezom prihvatanja evropske politike o Kosovu. Uostalom nije slučajno Ričard Holdbruk još pre nekoliko godina govorio o izboru Kosovo ili Evropa, ili pak Oli Ren tumačio srpsko stanje stvari u duhu izbora između „nacionalističke prošlosti“ i „evropske budućnosti“. Upravo zbog ovakvog zapleta oko SSP-a među nekim srpskim strankama postoji uverenje da se nakon formiranja novog saziva skupštine i vlade mora odbaciti i poništiti SSP.\nPriznavanje nezavisnosti Kosova, potpuna saradnja sa Hagom i vrlo verovatni ulazak u NATO spadaju u red prećutanih ili pak nedovoljno ekspliciranih pretpostavki puta Srbije u Evropu. I nezavisno Kosovo, i Hag i ulazak NATO neminovnosti su nastale raspletom jugoslovenske krize i deo su priključenja Srbije EU. Jasno je da bez prihvatanja i jednog i drugog i trećeg Srbija teško može u Evropu.\nU svetlu ovih istorijskih neminovnosti ne treba isključiti i radikalno istorijsko pitanje: „Da li Srbija treba pod ovim okolnostima i da ide u EU?“ Odgovor na ovo pitanje nije nimalo jasan, ni lak. On ne pripada nijednoj političkoj stranci, ni delu društva ponaosob. Do njega se ne može doći ni bučnim kampanjama koje seju strah, ali ni demagogijom koja bi da poništi stvarnost istorijskog posrtanja pod grozomornim i destruktivnim političkim režimom Slobodana Miloševića. U ovakvim istorijskim prekretnicama valja verovati u moć razuma i neophodnost otvorene, kritičke i racionalne debate. Samo takva postavka problema sprečava Srbiju da bilo koja odluka koju donese ne bude shvaćena u duhu banalnog i stihijskog istorijskog fatalizma koji isključuje mogućnost autokorekcije.\nTekuća sporenja oko SSP-a i njegova sudbina pokreću suštinski važnu temu za Srbiju kojim putem treba da ide. Pred sobom imamo dva puta: evropski i neevropski. Neevropski put ima svoju legitimaciju kao jedna politička koncepcija koja sama po sebi nije ni lošija, ni bolja od drugih. Istovremeno, ma kakvo obrazloženje taj projekat imao, on ima čitav niz praktičnih slabosti koje ga u mnogo čemu čine podložnim osporavanju. Isto tako, ni EU nije cilj po sebi, niti bilo kakva apsolutna politička vrednost zarad koje treba sve da stane i nestane.\nEvropa nije ni sudbina ni reklama. To je važan i delikatan projekat zasnovan na racionalno shvaćenom državnom i nacionalnom interesu. Kao takav on je očišćen od svake euforije, jeftine demagogije i političke isključivosti. U bespućima srpske istorije evropski projekat više bi ličio na prihvatanje neminovnosti iz istorijske iznudice, nego na euforično i banalno otelotvorenje ideologeme. Uz to, evropski projekat sam po sebi, a posebno u specifičnim okolnostima u kojima se srpsko društvo nalazi, podrazumeva istinski konsenzus političke elite i građanstva. Ne samo zarad mogućnosti njegovog sprovođenja, nego i zbog potrebe njegovog podnošenja. Ovo saznanje stalno se prikriva propagandnim izmaglicama, koje skrivaju istinske evroatlantske vidike. One vidike koji nam – ma kako na prvi pogled bili neprihvatljivi – moraju biti deo vizije o budućnosti srpskog društva ukoliko ga želimo videti u ujedinjenoj Evropi.


Juniorska reprezentativka BiH u Orlovima – Kosarka24\nJuniorska reprezentativka BiH u Orlovima\nOrlovi su formiranje ekipe za novu sezonu u WABA ligi nastavili dolaskom juniorske reprezentativke BiH Ines Babić (182 cm, 2001) te novim ugovorom za isto tako juniorsku reprezentativku BiH Dariju Babić (184 cm, 2001).\nInes Babić je u sezonama 2016/17 i 2017/18 u WABA ligi već odigrala nekoliko utakmica za Play Off. U prethodnom prvenstvu BiH je u sarajevskom klubu nakon 14 odigranih utakmica imala prosjeke od 4.1 poena, 2.1 skokova, 0.4 asistencija.\n“Nakon što me trenerica Dragana Svitlica kontaktirala, jako malo vremena mi je trebalo da se odlučim za saradnju iz razloga što smatram da su Orlovi jedna jako zdrava sredina, zajedno sa trenericom koja mi definitivno može ponuditi odličnu priliku za daljni košarkaški ali i personalni razvoj. U narednoj sezoni definitivno očekujem svoj veliki napredak, te ono što mogu obećati jest da ću sigurno dati svoj maksimum i doprinos kako bismo ostvarili cilj, odnosno osvajanje Prvenstva i Kupa BiH”, rekla je Ines Babić.\nProšli mjesec su nastavak saradnje dogovorile Tamara Rajić i Marina Ristić, a prije Babićeve u klub je stigla i Teodora Trebavac.\nTags: Ines Babić WABA liga ŽKK Orlovi\nPrevious Vojska godila Avdiji\nNext Podignuta optužnica protiv Ognjena Kuzmića


Putin se na samitu APEK pojavio u narodnoj nošnji Novog Zelanda /foto/ - 12.11.2021, Sputnik Srbija\nPredsednik Rusije Vladimir Putin pojavio se na samitu lidera zemalja Azijsko-pacifičke ekonomske saradnje (APEK) u ogrtaču koji je deo narodne nošnje Novog... 12.11.2021, Sputnik Srbija\nLideri zemalja Azijsko-pacifičke ekonomske saradnje tradicionalno probaju delove narodnih nošnji na samitima, pa mnogi od njih ni ovaj put nisu odustali od te prakse, iako je samit održan onlajn. Među njima su lideri Kanade, Kine, Čilea, Filipina, Tajlanda, dok je premijer Japanae odlučio da to ipak ne učini ove godine.Portparol Kremlja Dmitrij Peskov takođe je potvrdio Sputnjiku da je Putin obukao deo novozelandske narodne nošnje, istakavši da je ambasada Novog Zelanda predala Kremlju ogrtač.Ove godine samitom predsedava Novi Zeland, a na dnevnom redu su pitanja oporavka ekonomije zemalja regiona nakon pandemije virusa korona, kao i ključni pravci rada APEK-a do 2040. godine.\nrusija, vladimir putin, novi zeland, narodna nošnja\n© Foto : POOL / Uđi u foto-galerijuPredsednik Rusije Vladimir Putin na samitu foruma Azijsko-pacifičke ekonomske saradnje\nPredsednik Rusije Vladimir Putin pojavio se na samitu lidera zemalja Azijsko-pacifičke ekonomske saradnje (APEK) u ogrtaču koji je deo narodne nošnje Novog Zelanda.\nLideri zemalja Azijsko-pacifičke ekonomske saradnje tradicionalno probaju delove narodnih nošnji na samitima, pa mnogi od njih ni ovaj put nisu odustali od te prakse, iako je samit održan onlajn. Među njima su lideri Kanade, Kine, Čilea, Filipina, Tajlanda, dok je premijer Japanae odlučio da to ipak ne učini ove godine.\nPortparol Kremlja Dmitrij Peskov takođe je potvrdio Sputnjiku da je Putin obukao deo novozelandske narodne nošnje, istakavši da je ambasada Novog Zelanda predala Kremlju ogrtač.\nOve godine samitom predsedava Novi Zeland, a na dnevnom redu su pitanja oporavka ekonomije zemalja regiona nakon pandemije virusa korona, kao i ključni pravci rada APEK-a do 2040. godine.\n26 Mart, 12:19


Mreža laboratorija važan segment bezbjednosti hrane – Magazin Plus\nHome/Mreža laboratorija važan segment bezbjednosti hrane\nMreža laboratorija važan segment bezbjednosti hrane\nMreža laboratorija jedan je od veoma značajnih segmenata na kojem se zasniva sistem bezbjednosti hrane, te je neophodno da ona funkcioniše unutar sistema kontrole koji obezbjeđuje vršenje koordinisanih službenih kontrola, istaknuto je danas u Mostaru na radionici za članove Radne grupe za reviziju dokumenta o planu za laboratorije u BiH.\nIz Agencije za bezbjednost hrane BiH saopšteno je da će uspostavljanjem mreže laboratorija u BiH biti ispunjeni zahtjevi Evropske komisije i kreirani preduslovi za podršku jačanju kapaciteta laboratorija u BiH putem projekata i programa EU.\nAgencija će u saradnji sa nadležnim institucijama BiH, Republike Srpske, Federacije BiH i Brčko distrikta nastaviti započete aktivnosti na jačanju kapaciteta laboratorija i uspostavljanju mreže laboratorija u BiH.\nPrvog dana dvodnevne radionice, na kojoj učestvuju predstavnici Agencije, nadležnih institucija BiH, entiteta i Brčko distrikta, eksperti iz Litvanije prezentovali su mrežu laboratorija u toj zemlji, laboratorijsku saradnju, te obaveze i ulogu referentnih laboratorija na nacionalnom nivou i nivou EU. Predstavnici Agencije za bezbjednost hrane BiH prezentovali su trenutno stanje laboratorija za kontrolu hrane u BiH i dosadašnje aktivnosti Radne grupe.\nCilj tih aktivnosti jeste definisanje neophodnih laboratorijskih kapaciteta za provođenje službenih kontrola hrane i hrane za životinje, navodi se u saopštenju. S ciljem realizacije aktivnosti Šestog akcionog plana za uspostavljanje horizontalnog okvira službenih kontrola hrane i hrane za životinje Agencija za bezbjednost hrane BiH je, uz podršku Generalnog direktorata za proširenje Evropske zajednice, koristeći instrument Taieks, od 6. do 11. maja u Mostaru organizovala Ekspertsku misiju za pripremu strategije laboratorija za testiranje uzoraka uzetih u svrhu službenih kontrola hrane i hrane za životinje.\nU saradnji sa Direktoratom EU angažovani su eksperti iz Instituta za procjenu rizika u oblasti hrane i veterinarstva Litvanije.


► Novi protest Demkratskog fronta danas u Herceg Novom\nTaj plan uključuje i "oblike građanske neposlušnosti kao legitimne demokratske borbe protiv režima premijera Mila Đukanovića", saopšteno je ranije iz tog opozicionog saveza koji već mesec dana protestima traži ostavku vlade i formiranje prelazne koja bi pripremila "fer i slobodne izbore" u Crnoj Gori.\nProšlonedeljni protest ovog opozicionog saveza u Podgorici okončan je nasiljem i tada je povređeno nekoliko desetina ljudi, do čega polovina policajaca.\nDF odbacuje pozive da se vrati u skupštinu i da učestvuje u dijalogu o izbornim pravilima i izgradnji poverenja u izborni proces i poziva ostale opozicione partije da se priključe tom savezu u protestima.\nZnačajan deo opozicije, okupljen oko Demosa Miodraga Lekića, Građanskog pokreta "URA" Žarka Rakčevića i Demokrata Alekse Bečića, odbija da se priključi DF-u i zalaže se za dijalog uz posredovanje Evropske unije (EU).\nOni smatraju da su protesti DF-a polarizovali političku scenu i da čelnici tog saveza moraju preuzeti odgovornost za njihov "krah".\nVladajuća Demokratska partija socijalista (DPS) premijera Mila Đukanovića optužila je DF za "pokušaj državnog udara" i proteste predstavlja kao "udar na crnogorsku suverenost" s ciljem da se Crna Gora skrene sa njenog puta ka članstvu u NATO.\nDPS je saoštila i da je spremna za dijalog, ali smatra da je pozivnica za članstvo u ovom trenutku prioritet.


Brajant - Još jedna sezona i penzija! - Sportske.net\nBrajant - Još jedna sezona i penzija!\nLegenda LA Lejkersa i NBA lige Kobi Brajant planira da okonča košarkašku karijeru na kraju naredne 2015/2016 sezone.\nFoto: Beta/AP Photo/Danny Moloshok\n"Bradonja" dao sve i završio kao tragičar!Top 10 poteza sezone Derika Rouza!Ovo je najbolja petorka NBA lige!Evrobasket bez NurkićaLeBronov "let" potez večeri\nPetostruki osvajač NBA prstena i čovek koji je obeležio novu eru najbolje košarkaške lige na svetu navodno je doneo odluku da se povuče na kraju naredne sezone. To je za NBA radio otkrio generalni menadžer LA Lejkersa Mič Kupčak.\n"Nagovestio mi je da će to biti to. Nije bilo razgovora o nastavku saradnje i ne verujem da će ih uopšte biti" rekao je Kupčak.\nKobi Brajant napuniće 37 godina na početku naredne sezone a ugovor vredan 25 miliona dolara koji ima sa Lejkersima ističe mu na leto 2016. godine.\nMomak koji nosi nadimak "Crna Mamba" učestvovao je na 17 "Ol Star" utakmica, pet puta je osvajao NBA ligu, a pre odlaska na operaciju zbog povrede ramena imao je prosek od 22.3 poena, 5.6 asistencija i 5.7 skokova po meču.\nPrethodnog decembra Kobi Brajant je preskočio Majkla Džordana na listi najboljih strelaca u istoriji NBA lige a sve su prilike da će karijeru završiti na poziciji broj tri jer zaostaje za Karlom Melounom za više od 4.000 poena.


Abu Dabi: Udovičić na otvaranju Letnje Specijalne olimpijade\nTanjug 14. marta 2019. 20:31\nABU DABI – Ministar omladine i sporta Srbije Vanja Udovičić prisustvovao je u četvrtak u Abu Dabiju otvaranju Letnjih svetskih igara Specijalne olimpijade i učestvovao u Svetskom samitu mladih lidera Specijalne olimpijade.\n„Specijalna olimpijada ima za ključni cilj podsticanje višeg stepena inkluzije u svim aspektima života, a iskustvo potvrđuje da je upravo sport najdelotvornija platforma za međusobno poštovanje, povezivanje i približavanje ljudi. Ministarstvo omladine i sporta će redovno podržavati programe Specijalne olimpijade i naše sportiste. Ponosan sam na svih 117 članova delegacije Specijalne olimpijade Srbije i želim im svu sreću u predstojećim nadmetanjima“, izjavio je Udovičić.\nMinistar je s delegacijom Ministarstva omladine i sporta učestvovao i na Svetskom samitu mladih lidera Specijalne olimpijade, u okviru kojeg je predstavljen program za inkluziju u narednih 50 godina pod sloganom „Ujedinjena generacija“ (Unified Generation).\nTom prilikom je imao zvanične susrete s direktorom Letnjih svetskih igara Mohamadom Abdulom al Džunaibijem, ministarkom kulture zemlje-domaćina Ujedinjenih Arapskih Emirata Nurom Bint Mohamad al Kabi i ministrom omladine i sporta Republike Azerbejdžan Arifom Azadom Rahinovim – tokom kojih je potvrđena zajednička posvećenost realizaciji ciljeva programa.\n“Veoma sam zadovoljan što smo ovu priliku iskoristili da s direktorom letnjih svetskih igara, vodećim stručnjacima i kolegama razmenimo mišljenja i znanja o primerima dobre prakse za dalje unapređenje uslova i razvoj sporta u ovoj oblasti. Stalno učenje i primena potvrđenih metoda značajno će doprineti u stvaranju boljeg i odgovornog društva koje počiva na principima međusobnog poštovanja, tolerancije, saosećajnosti i razumevanja za sve njegove članove“, dodao je ministar Udovičić.


Plaćenici iz Srbije i Crne Gore pripremali likvidaciju u Sarajevu?\nObjavljeno: 20.09.2017. u 14:11\nKako nam je potvrđeno, uhapšeni su Marko Gojčević iz Bara i Čaba Der iz Subotice, koji su pronađeni na području općine Novo Sarajevo. Prema nepotvrđenim informacijama, boravili su u iznajmljenom stanu na Trgu heroja u naselju Hrasno, a kod sebe su, između ostalog, imali i pištolje sa prigušivačima.\nNa prijedlog Kantonalnog tužilaštva u Sarajevu, koje ih tereti za nedozvoljeno držanje oružja i municije, sarajevski Općinski sud im je 16. septembra odredio jednomjesečni pritvor, potvrđeno nam je iz te pravosudne institucije.\nKako piše Žurnal, prilikom saslušanja u MUP-u Kantona Sarajevo Gojčević i Čaba Der priznali su da su došli u Sarajevo da izvrše ubistvo, ali nisu otkrili ko je naručilac ubistva niti koga su trebali likvidirati.\nIstražni organi sumnjaju da se ova dvojica ubica dovode u vezu sa kriminalnom grupom Nasera Keljmendija, te zemunskim klanom.\nVEZANI TEKST - Detalji hapšenja u Sarajevu: Plaćene ubice pale nakon dojave građana\nČaba Der je poznat kao plaćeni ubica. On je u maju 2004. godine, na nagovor Vojislava Škrbića, u restoranu "Marina" u Novom Sadu ubio kriminalca Branislava Jelačića, zbog čega je osuđen na 15 godina robije.


Republikanci i demokrate javno kritikovali Trampa nakon sastanka - BBC News na srpskom\nTramp i Putin razgovarali su samo u prisustvu prevodilaca\nAmeričkom predsedniku Donaldu Trampu upućene su salve kritika jer je branio Rusiju povodom afere o mešanju u američke izbore 2016. godine.\nNa sastanku sa ruskim predsednikom Vladimirom Putinom u Finskoj, Tramp je rekao da Rusija nije imala razloga da se meša i tako se suprostavio izveštaju američkih obaveštajnih agencija.\nNajmoćniji republikanac u kongresu, predsednik Predstavničkog doma Pol Rajan, rekao je da Tramp mora da uvidi da „Rusija nije naš saveznik".\nDirektor američke Nacionalne obaveštajne agencije, Dan Koats, izjavio je da je Rusija odgovorna za „kontinuiran i sveprisutan pokušaj" podrivanja američke demokratije.\nPutin je demantovao ove navode.\nAmerički i ruski predsednik u Helsinkiju su skoro dva sata razgovarali u formatu jedan na jedan.\nDogovoren prvi susret Trampa i Putina\nŠta je Tramp rekao?\nPo završetku razgovora, Tramp je na pitanje novinara o ruskom mešanju u američke izbore rekao: „Predsednik Putin kaže da nije Rusija. Ne vidim razloga zbog čega bi bila".\nTramp je nešto ranije izjavio da su loši odnosi sa Rusijom posledica prethodnih američkih administracija, a ne ruskog delanja.\nAmeričke obaveštajne službe zaključile su u 2016. da je Rusija pokušala da utiče na izbore protiv Hilari Klinton, kampanjom sajber napada i lažnim vestima na društvenim mrežama koje je odobrila zvanična Moskva.\nTramp je nakon toga rekao rekao da ima „veliko poverenje u svoje obaveštajce".\nReakcije u SAD\nIstaknuti republikanci i demokrate kritikovali su Trampa.\n„Ne postoji moralna jednakost između Sjedinjenih Država i Rusije, koja je i dalje neprijateljski nastrojena našim najosnovnijim vrednostima i idealima", rekao je Rajan.\nDodao je da „nema sumnje da se Moskva mešala u izbore 2016".\nSenator Džon Mekejn, jedan od ključnih članova odbora za oružane snage, rekao je da je Trampov nastup na sastanku bio „sraman".\n„Ni jedan predsednik se do sada nije tako ponizio pred jednim tiraninom".\nRepublikanac i senator Lindsi Grejam, koji je takođe član odbora za oružane snage Senata napisao je na tviteru da je samit „propuštena prilika... da se traži odgovornost Rusije za mešanje 2016. godine".\nLider demokrata u senatu Čak Šumer rekao je da je Trampov pristup „ojačao naše neprijatelje i oslabio našu odbranu i odbranu naših saveznika".\nBivši šef CIA Džon Benan rekao je da Trampova konferencija za novinare „nije ništa manje od akta izdaje".\n„Ne samo da su Trampove reči bile imbecilne nego je on potpuno u Putinovim rukama. Republikanci patriote gde ste???", napisao je na Tviteru.\nMeđutim potpredsednik Majk Pens branio je samit i pohvalio predsednika Trampa.\nNeki američki političari zahtevali su od Trampa da odustane od razgovora nakon što je prošle nedelje podignuta optužnica protiv dvanaest ruskih vojnih obaveštajaca za hakovanje predsedničke kampanje kandidata demokrata Hilari Klinton.\nPutin je nakon sastanka ponudio američkim istražiteljima da posete Rusiju i ispitaju osumnjičene.\nAli, za uzvrat bi Rusija zahtevala sličan pristup ljudima u SAD za koje sumnja da su umešani u kriminalne aktivnosti.\nU kasnijem intervjuu za Foks Njuz (Fox News), Putin je rekao da je „krajnje smešno" što neki veruju da bi Rusija mogla da utiče na američke izbore.\nDodao je da američko-ruski odnosi ne bi trebalo da budu „talac" unutrašnje političke borbe u Americi.\nPutin - sastanak sa Trampom je bio koristan\nPutin je optužio Veliku Britaniju za „neosnovane optužbe" protiv Moskve zbog nedavnog trovanja bivšeg sovjetskog špijuna Sergeja Skripalja i još troje osoba nervnim agensom novičokom.\n„Voleli bi smo da dobijemo makar nekakav dokument, dokaz o tome. Ali niko nam to ne daje".\nIsti je slučaj i sa optužbama o mešanju u izborni proces u Americi", rekao je ruski predsednik.\nPutin je opisao sastanak u Helsinkiju kao „iskren i koristan", dok je Tramp rekao da je to bio „vrlo produktivan dijalog".\nTramp je izjavio da američko-ruski odnosi „nikada nisu bili gori", nego pre njihovog sastanka, ali da se sada sve promenilo.\nOdnosi između Rusije i zapada zategnuti su od aneksije Krima 2014. godine i zbog ruske podrške separatistima u istočnoj Ukrajini.\nVideo, Koju su ocenu Beograđani dali spomeniku Stefanu Nemanji\n„Stasala je generacija koja ne zna za strah” - kako su se zatalasali protesti u Rusiji\nFoto galerija, U fotografijama: Svečano otkriven spomenik Stefanu Nemanji u Beogradu\nVideo, Ćirilizator: Program koji jednim klikom pretvara latinicu u ćirilicu, Trajanje 2,41\nVideo, Kad te beba panda zagrli - i ne pušta, Trajanje 1,07\nVideo, Novi sojevi korona virusa i njihov uticaj na vakcinu, Trajanje 1,22\nVideo, Šta sve znamo o vakcinama u Srbiji, Trajanje 3,47\nPartnerka kralja Tajlanda- fotografije koje su srušile sajt\nPoslednji put ažurirano 27 avgust 2019


Danas je održan zajednički sastanak predstavnika Sindikata obrazovanja, nauke i kulture i Ministarstva za naučno-tehnološki razvoj, visoko obrazovanje i informaciono društvo RS.\nPovećanje plata kretaće se kroz izmjenu platnih koeficijenata, a ne povećanja cijene rada. Oni će se kretati u progresivnom smislu tako da će oni koji sada imaju najniža primanja dobiće najviše povećanje, a oni koji imaju najviša primanja dobiće niže povećanje plata, izjavio je Srđan Rajčević, ministar za naučno-tehnološki razvoj, visoko obrazovanje i informaciono društvo Republike Srpske, javlja Anadolu Agency (AA).\nPojasnio je da je to princip za povećanje plata u svim oblastima za korisnike budžeta, a da u oblasti visokog obrazovanja i studentskog standarda slijede analize kako bi se što pravičnije raspodjelili platni koeficijenti.\nRajčević i Dragan Gnjatić, predsjednik Sindikata obrazovanja, nauke i kulture istakli su da je u pitanju prvi u nizu razgovora vezanih s povećanje plata u oblasti visokog obrazovanja i studentskog standarda.\nGnjatić je istakao da očekuje da će u narednih oko 15 dana biti nastavljeni razgovori s predstavnicima ministarstva.\nPovećanje plata radnicima budžetskih korisnika u RS očekuje se od 1. januara 2020. godine.


Ružić: Nastavljamo naučno-tehnološku saradnju sa SAD - Moja učionica\nRužić: Nastavljamo naučno-tehnološku saradnju sa SAD\nPrvi potpredsednik Vlade Republike Srbije i ministar prosvete, nauke i tehnološkog razvoja Branko Ružić obrazložio je danas na sednici Skupštine Srbije Predlog zakona o potvrđivanju Protokola za izmenu i dopunu Sporazuma između Vlade Republike Srbije i Vlade Sjedinjenih Američkih Država o naučnoj i tehnološkoj saradnji.\nSvrha ovog sporazuma između Srbije i SAD jeste jačanje naučnih i tehnoloških potencijala, širenje i razvoj odnosa između naučnih i tehnoloških zajednica obe zemlje, kao i unapređenje naučne i tehnološke saradnje u oblastima od obostrane koristi. Glavni cilj ove saradnje je razmena ideja, informacija, stručnog znanja i tehnologija u miroljubive svrhe, kao i zajedničko učešće u naučnim i tehnološkim projektima od obostranog interesa“, naveo je Ružić.\nOn je naveo da se Protokolom omogućuje ne samo nastavak, već i unapređenje i intenziviranje saradnje između srpske i američke strane u svim naučnoistraživačkim i tehnološkim oblastima u narednih deset godina.\nOn je istakao da Sporazum daje osnovu za razmenu istraživača, naučnika, inženjera i tehničkih eksperata, organizovanje zajedničkih seminara, naučnih konferencija i sastanaka, obuku i unapređenje stručnog znanja istraživača, sprovođenje zajedničkih istraživačkih projekata i studija, uspostavljanje partnerstva između javnog i privatnog sektora baziranog na nauci, kao i uspostavljanje drugih oblika saradnje na naučnom, inženjerskom i tehnološkom nivou u bazičnim i primenjenim naukama.\nSAD je krajem godine inicirala produženje Sporazuma za još deset godina.\nMinistar Ružić je istakao da je 3. marta 2021. godine, u Muzejskom kompleksu Mihajla Pupina, u njegovom rodnom Idvoru sa ambasadorom Sjedinjenih američkih država u Srbiji Entoni Godfrijem potpisao Protokol za izmenu i dopunu Sporazuma između Vlade Republike Srbije i Vlade Sjedinjenih američkih država o naučnoj i tehnološkoj saradnji.


Finansijski sistem i privreda - Konferencije - BIG\nPočetna Konferencije Finansijski sistem i privreda\nFinansijski sistem i privreda\n02.11.2012. 10:00 Beograd\nBEOGRAD - Guverner Narodne banke Srbije Jorgovanka Tabaković izjavila je da, i pored visokog učešća problematičnih kredita u ukupnim kreditima, finansijski sistem Srbije nije ugrožen.\nTabaković je na skupu 'Finansijski sistem i privreda - Odgovori na izazove krize' rekla da stopa problematičnih kredita od 19,9 odsto svrstava Srbiju u red zemalja sa najvećim nivoom tih kredita u regionu. Sa druge strane, učešće problematičnih kredita je od početka krize najmanje raslo u Srbiji, dodala je ona.\nNaglašavajući da je stabilnost bankarskog sistema Srbije na zadovoljavajuće nivou, Tabaković je rekla da to potvrđuju i adekvatnost kapitala veća od 16 odsto, kao i potpuna pokrivenost problematičnh kredita odgovarajućm rezervacijama.\nPrema njenim rečima, Srbija je jedna od retkih zemalja u regionu u kojoj je zebaleženo usporavanje, ali ne i smanjenje kreditne aktivnosti.\nKako je navela, u kratkom roku ne može se očekivati značajnije smanjenje nivoa problematičnih kredita, ali će i to uslediti sa ekonomskim oporavkom u narednim godinama i dolaskom kvalitetnijih investicija.\nIstičući da je aktuelni izazov za zemlje regiona pitanje smanjenja izloženosti banaka čije su matice u EU, Tabaković je dodala da je zbog toga neophodna proaktivna uloga tih zemalja, kao što je bila Bečka inicijativa.\nOna je naglasila da strane banke iz EU učestvuju u aktivi bankarskog sektora Srbije sa 74 odsto, ali da je garant sprečavanja njihovog prebrzog povlačenja sa tržišta regulativa NBS usmerena na onemogućavanje naglih kretanja koja bi narušila stabilnost tržišta.\nTabaković je ukazala da je, zahvaljujući režimu rukovođenog fluktuirajućeg kursa, u Srbiji bitno umanjen udar prvog talasa krize, dok su istovremeno zemlje sa fiksnim kursom doživele veće privredne lomove.\nPrema rečima guvernera, u Srbiji je režim fleksibilnog kursa pokazao prednosti kod izlaska iz krize, jer prilagođavanje nije moralo da ide kroz smanjenje dohodaka građana, ali slabljenje kursa može imati i negativne posledice na finansijsku stabilnost zbog visokog učešća duga u stranoj valuti i visoko evroizirane ekonomije.\nKako je navela, baš zbog izloženosti privrede, države i građana deviznom riziku, nagle i znatne promene kursa mogu imati ozbiljne posledice po finansijsku stabilnost.\nTabaković je naglasila i da slabljenje dinara pomaže smanjenju spoljne neravnoteže srpske ekonomije, obezbeđujući konkurentsku sposobnost domaćoj privredi, ali su za trajno otklanjanje tih neravnoteža neophodne strukturne reforme usmerene na rast produktivnosti.\nOna je naglasila i da je, ako vlada odlučno krene u ključne reforme poreskog i penzionog sistema, i proces korporativizacije javnog sektora, veoma verovatno povećanje kreditnog rejtinga zemlje.\nNBS će nastaviti da deluje ka stabilizovanju inflacije na niskom nivou i održavanju zdravog finansijskog sistema, što je najbolji način da se pomogne privredi i kreira povoljan ambijent za investicije, najavila je Tabaković.\nGuverner Narodne banke Srbije Jorgovanka Tabaković izjavila je da, i pored visokog učešća problematičnih kredita u ukupnim kreditima, finansijski sistem Srbije nije ugrožen. Tabaković je na skupu 'Finansijski sistem i privreda - Odgovori na izazove krize' rekla da stopa problematičnih kredita od 19,9 odsto svrstava Srbiju u red zemalja sa najvećim nivoom tih kredita u regionu. Sa druge strane, učešće problematičnih kredita je od početka krize najmanje raslo u Srbiji, dodala je ona.\ngeneralni direktor, Moodys Investors Service CEE\nvice-guverner, Narodna banka Makedonije\ndr Radomir Božić\nvice-guverner, Centralna banka Bosne i Hercegovine\nSenior Banker, Evropska banka za obnovu i razvoj\nčlan UO, Asseco South Eastern Europe\nŠef Regionalne kancelarije EIB za Zapadni Balkan u Beogradu\nPrincipal Banker, Evropska banka za obnovu i razvoj\nAnita Angelovska Prezentacija - 2557 KB\nPetrVins Prezentacija - 1357 KB\nTony Myron Prezentacija - 729 KB\nRadomir Bozic Prezentacija - 853 KB\nAleksandra Vukosavljevic Prezentacija - 727 KB\nMidorag Mircetic Prezentacija - 867 KB


Konkurs za novinarsku nagradu “Srđan Aleksić” - Dijalog.net\nNaslovna Civilno društvo Konkurs za novinarsku nagradu “Srđan Aleksić”\nPostavljeno 18. September 2020.\nBanjaluka, 18. septembar 2020. – Otvorene su prijave na konkurs za novinarsku nagradu “Srđan Aleksić” koja se dodeljuje za profesionalno izveštavanje o marginalizovanim grupama i razvoj društveno odgovornog novinarstva.\nZa prijavu u kategoriji organizacija civilnog društva posebno se pozivaju one organizacije koje predstavljaju marginalizovane grupe ili sa bave zaštitom i promocijom prava marginalizovanih i ranjivih grupa i na taj način podrže novinare i novinarke koji promovišu društveno odgovrno novinarstvo.\nOrganizacije civilnog društva za ovu kategoriju treba da pošalju predloge emisija, medija ili novinarki/novinara, koji profesionalno i u kontinuitetu izveštavaju o marginalizovanim grupama u društvu i time doprinose rešavanju problema ovih društvenih grupa u praksi i razvoju društveno odgovornog novinarstva.\nPrijava za ovu kategoriju treba da sadrži: obrazloženje organizacije koja šalje predlog, najmanje dve snimljene emisije ili najmanje dva objavljena teksta/priloga novinara/novinarke koje organizacija kandiduje za ovu nagradu koji nisu stariji od godinu dana od objavljivanja ovog konkursa (1.5.2019.).\nU drugoj kategoriji za nagradu se mogu prijaviti svi zainteresovani novinari i novinarke koji u svojim prijavama treba da pošalju detaljan CV u vezi sa navedenim temama, do tri priloga/teksta ne starije od godinu dana od dana prvobitne objave konkursa (1.5.2019.), kao i potvrdu urednika ili vlasnika medija o objavljenom prilogu/tekstu (ako se ne vidi datum objave).\nNovinarska nagrada Srđan Aleksić biće dodeljene 10. 12.2020. povodom Međunarodnog dana ljudskih prava.\nNovinarsku nagradu “Srđan Aleksić” ustanovili su 2010. godine nevladine organizacije Helsinški parlament građana Banjaluka, Fondacija Cure iz Sarajeva i Udruženje mladih novinara Republike Srpske, a nagrada je 2013. godine postala deo Mreže za izgradnju mira BiH, prenosi portal media.ba.\nPrethodno NUNS: Tužilaštvo odbijanjem prijave Verice Marinčić poslalo poruku nekažnjivosti\nSledeće Zdravstvena pismenost potrebna za borbu protiv lažnih vesti\nTop Tags Društvo Civilno društvo vladavina prava evropske integracije Vlada Republike Srbije OCD ljudska prava mediji konkurs istraživanje mladi Evropska unija Srbija i Evropska unija Evropska komisija lokalna samouprava


Kako naučnici pomoću 3D štampača proizvode delove tela kao što su uši i nosevi - Grad Prijepolje\nGrad Prijepolje > Vesti > Zabava > Kako naučnici pomoću 3D štampača proizvode delove tela kao što su uši i nosevi\nNaučnici su sada u stanju da koriste tehniku 3D štampača kako bi napravili biorazgradive „skele“ u obliku delova ljudskog lica i unutrašnjih organa. Bioinženjeri na ovim malim „skelama“ uzgajaju ćelije ljudske kože i stvaraju tkivo praveći na taj način potpuno nove organe i delove tela.\nTehnika štampanja je već korišćena na pacijentima za manje delove tela poput krvnih sudova, a uskoro se planira njena upotreba i kod većih zahvata.\nNaučnici sa Vejk Forest univerziteta u Severnoj Karolini veruju da će upotrebom 3D štampanja uskoro biti dostupni delovi ljudskog lica poput ušiju i noseva, dok se u narednih dvadeset godina očekuju i komplikovani unutrašnji organi.\n3D štampač na ovom univerzitetu je već napravio prototip bubrega, a naučnici u nekoliko laboratorija rade na proučavanju izgradnje srca, pluća, jetre i ostalih organa.\nUmesto da nanosi mastilo, štampač pravi „skelu“ od biorazgradivog gela uz mešavinu ćelija i na taj način sloj po sloj konstruiše organ.


Srbija: Država otkazala učešće na Samitu poslanika parlamenata Evrope u Kijevu, ali grupa građana šalje svog predstavnika - Antikorupcija\nBeta / Autonomija (10.06.2022.)\nBeograd, 6.3.2022. - Antiratni skup podrške narodu Ukrajine (BetaPhoto/Miloš Miškov)\n„Da bismo spasli čast Srbije i u naporu da pokažemo bolje, evropsko lice Srbije, na samit je u sopstvenoj organizaciji otišao član i predstavnik naše grupe Čedomir Stojković koji će imati sastanak sa zvaničnicima Ukrajine i posetiće Buču i Irpin“, najavila je neformala grupa građana „Rusa, Ukrajinaca, Belorusa i Srba – Protiv rata“.\nOtkazivanjem učešća delegacije Srbije na Samitu poslanika parlamenata Evrope u Kijevu je „naneta velika sramota Srbiji, ali i ogromna međunarodna šteta“, ocenila je danas neformala grupa građana „Rusa, Ukrajinaca, Belorusa i Srba – Protiv rata“ (RUBS).\n„Srbija je pre dva dana otkazala učešće na samitu „United for Ukraine“ koji se održava ove sedmice u Kijevu, gde se okupljaju parlamentarci Evrope u podršci ukrajinskom narodu, i to odmah pošto je Sergeju Lavrovu zabranjen prelet do Srbije“, navela je RUBS.\nTa grupa je navela da je „Srbija tako postala jedina evropska država, osim Belorusije, koja neće imati svoje parlamentarne predstavnike na samitu, niti je imala zvaničnu posetu Ukrajini“.\nOznakeAntiratne akcije Srbija


Petnaest godina od petooktobarskih promena u Srbiji (Video)\nM. D.\t 5. oktobra 2015. 09:23\nDanas se navršava 15 godina od prelomnog 5. oktobra 2000. godine kada je, nakon masovnih demonstracija pristalica Demokratske opozicije Srbije (DOS), s vlasti otišao dotadašnji predsednik SRJ Slobodan Milošević.\nMasovna okupljana građana, na poziv lidera DOS-a, usledila su pošto je Izborna komisija osporila pobedu kandidata DOS-a Vojislava Koštunice na izborima 24. septembra. Za centralno mesto protesta određen je prostor ispred zdanja Doma Narodne skupštine.\nLideri DOS-a, ali i više drugih relevantnih činilaca, insistirali su da je Koštunica već u prvom izbornom krugu pobedio protivkandidata Miloševića, dok je Izborna komisija saopštila da je kandidat DOS-a osvojio 49 odsto glasova, zbog čega je najavljen naredni krug glasanja.\nPrvaci DOS-a su to odbacili, i usledio je poziv građanima na proteste, kao i na generalni štrajk koji je kulminirao protestom rudara u Kolubari.\nParalelno s predsedničkim izborima tog septembra 2000. održani su i izbori za tadašnju Saveznu Skupštinu i Skupštinu Vojvodine i na svima je nadmoćno pobedio DOS.\nMasovni upad demonstranata u zdanje tadašnje Savezne skupštine, u više talasa, usledio je tog 5. oktobra negde posle 15 sati, kada je zauzeta i obližnja policijska stanica u Ulici majke Jevrosime, u kojoj je bilo smešteno odeljenje MUP-a za opštinu Stari grad.\nParalelno je u više naleta došlo do napada na obližnju zgradu RTS-a, gde je zapaljeno prizemlje, a požar se proširio i na sprat.\nTokom petooktobarskih demonstracija povređeno je više od šezdeset građana, a dvoje je izgubilo život, Jasmina Jovanović koja je poginula nakon što je pala pod bager i Momčilo Stakić, koji je doživeo srčani udar.\nDecembra iste godine usledili su vanredni republički izbori, na kojima je DOS osvojio gotovo dve trećine glasova.\n5 oktobarbeograddemonstracijeSlobodan Milošević\nKoliko se mnogo očekivalo, a završilo se tragično po srpski narod. Neko iz tadašnje opozicije reče “sjaši Kurta da uzjaše Murta”, e to se i dogodilo. Lepo se nafatirali, osiromašili narod i još uvek bez stida pokušavaju da prevare narod.


Objavljena pesma "Ponoć" Željka Joksimovića iz filma Toma\nObjavljena pesma „Ponoć“ Željka Joksimovića iz filma Toma\nTanjug 13. septembra 2021. 08:58\nBEOGRAD – „Negde na početku snimanja, Bjela mi je tražio da napišem pesmu, tj. duet Tome i Silvane koji nikad nisu snimili. Tražio je da zvuči onako ‘staro’, a da bude novo i da naravno bude hit“, ovim rečima kompozitor i producent filma „Toma“ Željko Joksimović objašnjava kako je nastala magična pesma „Ponoć“, koja je simbolično objavljena sinoć tačno u ponoć na Youtube kanalu Minakord produkcije.\nIako je publika mogla da čuje samo delove ove pesme tokom pretpremijernih prikazivanja filma „Toma“ na festivalima u Sarajevu i Nišu, već nedeljama vlada veliko interesovanje za ovu numeru koja „svima zvuči poznato, a ne mogu nigde da je pronađu“.\n„Kada sam počeo da komponujem, u glavi sam imao refren, ali sam ipak dugo razmišljao ko bi mogao da napiše ostatak teksta. I na pamet mi je palo u tom trenutku samo Tozovac, imajući u vidu da je on i pisao za Silvanu. Zahvaljujuć i Mimi, Tozovčevoj supruzi za dva sata u sred korone, preko telefona smo zajednički završili ovu pesmu, baš onako kako verujem da bi je doneo i sam Toma. Žao mi je što Tozovac nije sad sa nama da čuje i uživa u ovoj pesmi i filmu. Ali želim da verujem da su i pesma i film naš poklon i naklon vrsnim umetnicima poput Tome i Tozovca koji su nas zadužili svojom umetnošću i inspirisali nas na ovakvu muziku“, zaključio je Joksimović.\nPesmu „Ponoć“ komponovao je Željko Joksimović zajedno sa Tozovcem. Zajedničkim snagama uradili su i tekst za numeru dok je aranžman uradio Željko Joksimović a odsvirao orkestar Ace Sofronijevića.


Pripadnici GPBiH zaplijenili veću količinu tekstilne robe velike vrijednosti : GPMaljevac.COM\nPripadnici GPBiH zaplijenili veću količinu tekstilne robe velike vrijednosti\nPod nadzorom dežurnog tužioca Tužilaštva BiH i prema naredbi sudije za prethodni postupak Suda BiH, spomenuti bh. državljanin je lišen slobode zbog postojanja osnova sumnje da je počinjeno krivično djelo „organiziranje grupe ljudi ili udruženja za krijumčarenje ili rasturanje neocarinjene robe“ iz člana 215., a u vezi sa krivičnim djelom „krijumčarenje“ iz člana 214. Krivičnog zakona BiH.\nPrilikom pretresa vozila, utvrđeno je da se radi o 686 odjevnih predmeta za koje bh. državljanin nije posjedovao dokaz o porijeklu robe. Tržišna vrjednost krijumčarene robe je blizu 50 000 KM. U toku je daljnji rad na ovom slučaju.\nTags: Bosna i HercegovinaGP BrčkoGranična policija BiHKrijumčarenje


U Domu kulture u Goraždevcu predstavljeni rezultati projekta “Mladi za budućnost” – NGO CRMC\nMladi za budućnost Vesti\nDanas je u Goraždevcu održana završna prezentacija projekta “Mladi za budućnost” na kojoj su pored četrdeset omladicanaca iz opština Peć, Istok i Klina prisustvovali i predstavnici Kosovske Fondacije za Civilno Društvo (KSCF), misije OEBS-a na Kosovu, KFOR-a, Opštine Peć i Savetodavnog veća za zajednice pri kabinetu Kosovskog predsednika.\nNa radionici su predstavljeni rezultati I dostignuća projekta.\n“Hvala vam pre svega sto ste se odazvali pozivu da nam se danas pridruzite na ovoj prezentaciji, da zajedno sa vama podelimo sve ono dobro sto smo postigli ali i da ukazemo na neke lose pojave sa kojima smo se suocili. O tome vam necu pricati ja, vec sami ucesnici programa “Mladi za buducnost”, a ja cu upravo njima da se zahvalim sto su jednim malim korakom pomerili stvari sa mrtve tacke.\nDugoročno gledano mi nismo uradili mnogo, napravili smo samo jedan mali korak, ali korak koji je značajan za mlade iz srpske zajednice, za njihova prava i borbu za opstanak na ovim prostorima. Verujem da ce mladi aktivnije usestvovati na mnogim konkursima, javnim debatama i svim dogadjajima koji mogu da poprave svoj polozaj. To nam je bio cilj i mislim da smo sa jednim brojem mladih to uspeli da uradimo. Ostaje da radimo i u buducnosti na tome, da temelje koje smo napravili dogradjujemo i dalje. Ja mislim da cemo uzivati u prezentaciji, a iakoristio bih priliku da vas sve pozovem i na koktel nakon prezentacije. Ujedno zelim da napomenem da je CRMC postao mesto okupljanja mladih iz srpske zajednice u ovom regionu”, rekao je izvršni direktor Centra za prava manjinskih zajednia Dejan Repanović.\nNa prezentaciji je izvedena REP numera “Mladi za budućnost”, koju su izvelimladi aktivisti iz opštine Istok.\nTakođe, panelisti su bili izvršna direktorka George Willam Youth Centra (YMCA) Dorina Luka Dejvis, direktor za Odeljenja za kulturu, omladinu I sport u opštini Peć Engelbert Zefaj.\nPrisutnima se nakon prezentacije obratio i Živojin Ćirković predsedavajući u Savetodavnom veću za zajednice, koje funkcioniše pri kabinetu kosovskog predsednika.\nDostignuća projekta “Mladi za budućnost” su:\nPokrenuta inicijativa za formiranje LOAS Istok\nPokrenuta inicijativa za formiranje Omladinsko-edukativnog centra, za koji se pregovara sa donatorima\nPokrenuta inicijativa i predložen član za LOAS Klina\nRazvijen projekat frizerskog salona na jednoj od radionica koji je odobrila organizacija HELP Kosovo.\nPokrenuta inicijativa I odabran predstavnik delegiran u LOAS Peć\nU komunikaciji sa kancelarijom direktorata I direktorom za Omladinu kulturu i sport, pokrenuta inicijativa za izgradnju Kulturno-omladinskog centra u Goraždevcu.\nBolja društvena inkluzija mladih iz srpske zajednice\nPodignuti kapaciteti ommladine u srpskoj zajednici.\nZainteresovanost ostalih organizacija i učešće na raznim seminarima volontera projekta “Mladi za budućnost”\nPoboljšana komunikacija mladih iz srpske I albanske zajednice u Pećkom regionu.


Federalna TV prodala prava distribucije programa firmi bliskoj Telekomu Srbije - N1\nFederalna TV prodala prava distribucije programa firmi bliskoj Telekomu Srbije\nVijesti Autor:Milica Vučetić10. mar. 202017:17 > 19:27\nPreko 100 hiljada domaćinstava u dijaspori koji koriste NetTV Plus platformu mogli bi ostati oskraćeni za program Federalne televizije. Naime, prema informacijama NetTV Plusa, Radio-televizija Federacije Bosne i Hercegovine nedavno je putem javnog konkursa za ekskluzivnog distributera svog programa odabrala kompaniju iz Portugala, a za koju imaju indicije da je partnerska firma Telekoma Srbije.\nNetTV Plus platforma informisana je da je firma Vip Team United iz Portugala dobila ugovor na ekskluzivnoj osnovi za distribuciju kanala Federalne televizije za cijeli svijet – izuzev Bosne i Hercegovine i Hrvatske. To je rezultat sprovedenog javnog konkursa, objavljenog 25. decembra 2019. u Službenom i jednom dnevnom listu te na portalu Radio-televizije Federacije Bosne i Hercegovine 1. januara ove godine. U međuvremenu su advokati firme iz Portugala obavjestili NetTV Plus da kanal Federalne televizije bezuslovno ‘ukloni’ sa svoje platforme.\n“Mi imamo vrlo snažne indicije da je Vip Team United partnerska firma Telekoma Srbije i da oni zapravo djeluju usklađeno. Nama je najveći problem što nismo nikako uspjeli dobiti ponudu od Vip Team firme za kanal Federalna TV na NetTV Plus platformi. Mi nikako ne bismo željeli da veliki dio bosanskohercegovačke dijaspore ostane bez kanala Federalne TV, međutim to ne možemo isključiti u ovom trenutku. Nas interesira zbog čega Federalna TV koja je zapravo javna televizijska kuća i koju finansiraju građani BiH radi u interesu Telekoma Srbije?”, pita se Nikola Francetić, NetTV Plus.\nNa upit N1 o načinu i uslovima izbora ekskluzivnog distributera svog kanala, te o indicijama koje ukazuju na povezanost odabrane firme sa državnim telekomom susjedne Srbije – do ovog trenutka od odgovornih sa Radio-televizije Federacije BiH nismo dobili odgovore. Samer Rešidat, predsjednik Komisije za informisanje Parlamenta Federacije Bosne i Hercegovine, potvrdio nam je da Komisija razmatra upit N1 nakon čega bi se trebali obratiti RTV-u Federacije BiH za očitovanje o okolnostima slučaja.\n“Vrlo slična stvar desila se sa televizijom Hayat. Prema informacijama sa kojima raspolažemo televizija Hayat je ustupila ekskluziva prava za distribuciju istoj toj firmi Vip Team United. I ne samo to – televizija Hayat, odnosno njen direktor i vlasnik nas je osobno uputio da o pravima za distribuciju Hayata pregovaramo sa Telekomom Srbije, odnosno jednim njihovim direktorom. Ti pregovori nisu uspješno završeni, nismo nikada uspjeli dobiti ponudu”, pojasnio je Francetić.\nIz United Grupe nedavno su naveli da su svi njihovi pokušaji da produže ugovor sa Hayat TV propali, te da su za pregovore bili upućivani na Telekom Srbije, tamošnju državnu kompaniju. Vlasnik Hayata Elvir Švrakić u izjavi za N1 tada je naveo da on lično nije nikoga uputio na Telekom Srbije, te da je sve u vezi pregovora prepustio kompaniji kojoj je prodao ekskluzivna prava na emitovanje programa Hayat TV. Ipak, nije demantovao da je znao da je ta kompanija povezana sa Telekomom Srbije.\nN1: To je VIP koji prema vašim tvrdnjama nema nikakve veze sa Telekomom Srbije?\nKako saznajemo, NetTV Plus je upućivan da pregovara sa Vladimirom Lučićem, direktorom u Telekomu Srbije. Podsjetimo, izuzev Hayat TV i sada RTVFBiH svoju distribuciju kompaniji VIP Team United bliskoj Telekomu Srbije prethodno je dao OBN, a RTRS, ATV, BN, K3 kompaniji Go4YU u vlasništvu Telekoma Srbije.\nIz Regulatorne agencije za komunikacije odgovorili su da ne daju dozvolu za distribuciju bh. kanala u inostranstvu jer je to u domenu komercijalnih dogovora televizijskih stanica i kablovskih distributera, što se odnosi i na Javne RTV servise. Iz Agencije još navode da usluga pružanja distribucije putem OTT tehnologije, odnosno putem otvorenog interneta – u Bosni I Hercegovini trenutno nije regulisana.\nfederalna tvFTVtelekom srbije


Na poslednjoj sednici podnet i izveštaj o stanju lokalnih puteva posle bujičnih poplava – Info LIGA\nby infoLIGA · 30/07/2018\nU okviru današnjeg zasedanja ivanjičkog parlamenta, na predlog odbornika „Nove Srbije“ Ivana Mikarića naknadno je uvrštena tačka o stanju puteva na ivanjičkoj teritoriji u uslovima vanredne situacije.\nPredsednik opštine, Zoran Lazović, prvenstveno je istakao svoju zabrinutost, ali i nadu da će građani imati razumevanja, s obzirom na to da je opština, od petog maja, kada je proglašena vanredna situacija, pogođena gotovo svakodnevnim obilnim padavinama.\nPutna infrastruktura je pretrpela velika oštećenja, pogotovo u podgolijskim krajevima gde su najteže pogođena područja Ostatije, Pridvorice, Devića, Brusnika i okoline.\n„Svakodnevno radimo sve što je u našoj moći da saniramo štetu puteva, ali nam vremenske prilike nikako ne idu u korist. Formirali smo komisiju koja je redovno izlazila na teren i pravila procenu i zapisnike koji su dostavljeni Vladi Republike Srbiju, Ministarstvu finansija i Kabinetu predsednika Republike. Pored toga, imali smo sastanke u Vladi, kao i Kancelariji za vanredne situacije, sve u cilju nabavke što više sredstava za rekonstrukciju i revitalizaciju saobraćajnica. Iz skromnog opštinskog budžeta izdvojili smo 5,5 miliona dinara za urgentno održavanje, a poslali smo i zahtev za 30 miliona nenamenskih sredstava. Vlada Republike Srbije izdvojila je značajna sredstva za štete nastala od poplava na teritoriji cele Srbije, a mi očekujemo da će s’obzirom na posledice dobar deo biti opredeljen za opštinu Ivanjica. Takođe, od 20. jula Vojska Srbije radi na sanaciji puteva u podgolijskom kraju. U suštini naš jedini problem jeste kiša, koja svakodnevno pada i ometa rad.“- kaže predsednik opštine Ivanjica, Zoran Lazović.\nOn je ujedno iskoristio priliku da najavi asfaltiranje puta Pridvorica-Devići, u dužini od 8,3 kilometara, za koji su izdvojena sredstva preko 280 miliona dinara.\nTags: bujične poplaveivanjicasednicasednica so ivanjicaSkupštinaSkupština. SO Ivanjica\n30/07/2018 u 21:09\nSvaka mu je zlatna bravo Lazovicu vidi se da ova carsija napreduje u svakom poglebu primecuje se boljitak\nPrevious story Branko našao dva milona dinara i vratio vlasniku


Na severu Kosova četvoro novoobolelih (infografik)\nNa severu Kosova još četiri osobe su pozitivne na korona virus, a jedna osoba je izlečena, saopštio je danas specijalista epidemiologije, dr Aleksandar Antonijević iz Zavoda za javno zdravlje u Kosovskoj Mitrovici.\nSa konferencije (Foto RKP)\nTri novoobolela su iz Zubinog Potoka, a jedan je iz Leposavića, kazao je dr Antonijević.\nPrecizirao je, da je do sada uzorkovano 424 lica.\n"Danas je planirano da se obradi 40, a jutros je na analizu poslato 46 sumnjivih uzoraka. Epidemiološka situacija na Kosovu i Metohiji za sada je pod kontrolom", dodao je dr Antonijević.\nPrema njegovim rečima, 28 lica smeštena su u Studentskom centru, a jedno lice je poslato u kućnu izolaciju i ono je zvanično prvi izlečeni od Kovida-19 na severu Kosova.\nUkupno obolelih od korona virusa u Kosovskoj Mitrovici je 23 (od kojih je jedan pacijent preminuo), u Zvečanu 11, u Leposaviću šest (od kojih je jedan pacijent preminuo), u Zubinom Potoku 8 i na centralnom Kosovu jedan.\nDo sada je u srpskim sredinama na Kosovu ukupno 49 inficiranih, uz dve osobe koje su izgubile život usled posledica korona virusa, iz Leposavića i Kosovske Mitrovice.\nNemanja Jakšić, član Kriznog štaba opštine Zubin Potok, kazao je da je jedno obolelo lice sa prebivalištem u toj opštini hospitalizovano u KC Kragujevac.\nJakšić je dodao, da se jedna osoba nalazi na Infektivnom odeljenju KBC-a Kosovska Mitrovica, kao i da je pet lica smešteno u karantinu u Studentskom centru u Mitrovici.\nOn je podsetio, da je počela sa radom takozvana "Kovid ambulanta" u Zubinom Potoku i pozvao građane da slušaju uputstva nadležnih i stručnih lica.\nU srpskim sredinama na Kosovu 50 novoobolelih\nPrema najnovijim podacima, u srpskim sredinama na Kosovu registrovano je 50 novih slučajeva zaraze, dok su iz izolacije izašla 42 lica, saopšteno je iz Kriznog štaba opštine Kosovska Mitrovica.\nU Srbiji od posledica kovida preminulo još 17 osoba\nPrema poslednjim podacima u Srbiji je preminulo još 17 osoba od posledica koronavirusa, pa je ukupan broj žrtava povećan na 4.525, objavljeno je na sajtu Ministarstva zdravlja covid19.rs.\nNa Kosovu preminulo još sedam pacijenata, 564 novozaražena\nPrema najnovijim podacima u većinski albanskim sredinama na Kosovu od posledica kovida-19 preminulo je još sedam pacijenata, ukupan broj smrtnih slučajeva od početka epidemije iznosi 1.634, saopštio je Nacionalni institut za javno zdravlje u Prištini.\nOG: Na kovid-19 pozitivno još 13 osoba\nNa području opštine Gračanica kovid-19 potvrđen je kod još 13 osoba, saopšteno je iz Kriznog štaba.


"Zaječarci" pristižu na miting: autobusi parkirani na više lokacija - Glas Zaječara\nHome Društvo „Zaječarci“ pristižu na miting: autobusi parkirani na više lokacija\n„Zaječarci“ pristižu na miting: autobusi parkirani na više lokacija\nPrvi autobusi pristigli su u Zaječar oko 16 časova, a autobusi još uvek pristižu dok se veliki broj osoba skreće ka centru Zaječara.\nZa nešto manje od pola sata predsednik Srbije, Aleksandar Vučić obratiće se građanima okupljenim u centru Zaječara.\nPrvi autobusi sa građanima koji žele da iskažu podršku predsedniku počeli su da pristižu u Zaječar oko 16 časova.\nDolazak velikog broja autobusa iz Požarevca, Bora, i drugih krajeva Srbije izazvao je potrškoće u saobraćaju koji je i tako usporen zbog izmenjenog režima vožnje.\nPrethodni tekstZavršne pripreme u toku: građani se žale na buku i „opsadno stanje“\nNaredni tekstPodrška Vučiću iz straha ili iz poštovanja: „Sve je ovo laž!“


Potpredsjednik Gvozdenović obišao Mjesnu zajednicu Crmnica\nnedjelja, 12 april 2020 14:22\nPotpredsjednik Skupštine Crne Gore Branimir Gvozdenović sastao se sa Tomom Uksanovićem, predsjednikom Mjesne zajednice Crmnica.\nGospodin Uksanović upoznao je Potpredsjednika sa trenutnom situacijom u mjesnoj zajednici i iznio odredjene probleme sa kojima se suočavaju stanovnici ovog područja. U konstruktivnom razgovoru bilo je riječi i o načinima za pomoć socijalno ugroženoj kategoriju stanovništva a potpredsjednik Gvozdenović je istakao da, pored funkcionalne, osjeća i ličnu obavezu da dodatno pomogne.\nU tom kontekstu razgovaramo je i o obezbjedjivanju dodatnih paketa pomoći Crvenom krstu koji bi bili distribuirani shodno potrebama u aktuelnom trenutku. Takodje, dogovoreni su i sastanci koji će biti održani u narednom periodu sa predstavnicima seoskih odbora.\nKonstatovano je da je ovo složen trenutak za društvo u cjelini ali da se zajedničkim snagama i pridržavanjem mjera i preporuka nadležnih organa možemo suočiti za ovim izazovom sa što manje posljedica.


Surova klima i gotovo netaknuta priroda: Planina Nidže i njen slavni vrh - Kajmakčalan - National Geographic Srbija\nUpoznajte odlike planine Nidže.\nOBJAVLJENO: 30. 03. 2020.\nOd Bitolja udaljena oko 40 kilometara, planina Nidže, sa makedonske strane je karakteristična po skoro netaknutoj prirodi: bogatim šumama bora, čistim rekama i pašnjacima na preko 2000 metara nadmorske visine. Nastala rasedanjem tokom tercijera i čine je uglavnom paleozojski škriljci, a na najvišim delovima ima mezozojskih odlika.\n: Planine Rila i nacionalni park koji nosi isto ime važe za jednu od najlepših prirodnih atrakcija na Balkanu.\nIako nikada nije propisno obeležen, na planini Nidže nalazi se Muzej na otvorenom, jer se na njoj nalaze brojna vojnička groblja, rasute čaure i geleri, a na samom vrhu nalazi se mala crkva posvećena Svetom Iliji u kojoj se nalazi urna u kojoj je nekada počivalo srce Arčibalda Rajsa.\nPlanina Nidže Kajmakčalan Grčka Severna Makedonija


Radić o Kurtijevoj najavi | N1 BA\nRadić: Kurtijeva najava o uvođenju vojne obaveze je izazov Srbiji\n04.02.2020. |12:43 |\nNajava novog kosovskog premijera Aljbina Kurtija o uvođenju opšte vojne obaveze i stvaranja masovne rezerve predstavlja direktan izazov Srbiji i regionu, jer se radi o jasnoj poruci da Albanci smatraju da su okruženi neprijateljima, ocijenio je vojni analitičar Aleksandar Radić.\n"Jačanje aktivnog dijela Kosovskih snaga bezbijednosti (KSB) i policije neminovno je bilo i do sada, jer je ambicija Prištine da ima samodovoljnu silu. Taj dio Kurtijevog plana može se dovesti u vezu sa kratkoročnim političkim potezima u kontekstu statusa Srba i pregovora o statusu Kosova. Kurti se odlučio za otvorenu prijetnju i to će uticati na procjene razvoja oružanih snaga u regionu", rekao je Radić.\nPredstavljajući program nove Vlade Kosova, lider Samoopredjeljenja i novi kosovski premijer Aljbin Kurti najavio je u ponedjeljak plan za uvođenje obaveznog tromjesečnog vojnog roka i veće investicije u KSB i policiju.\nRadić je ocijenio da ako jedna strana dramatično poveća brojnost vojske u ratnom razvoju, može se očekivati da to učine i drugi.\n"Srbija može da prigovori KFOR-u to jest NATO, ali stvarnih efekata tog poteza nema. Realističan pristup su pregovori o statusu odnosno relaksaciji međunacionalnih odnosa i ozbiljan rad na dugoročnom razvoju odnosa sa silama kao što su SAD i vodeće zemlje Evropske unije koje mogu držati Prištinu pod pritiskom", dodao je on.\nAleksandar Radić Srbija Aljbin Kurti Kosovo\nSrbijanska opozicija slavi rezultate izbora u Sarajevu i Banjaluci 16.11.2020.\nBrat i sestra prodaju porodičnu kuću kako bi pomogli liječenju Anike Manić 13.11.2020.\n"Najava novog kosovskog premijera Aljbina Kurtija o uvođenju opšte vojne obaveze i stvaranja masovne rezerve predstavlja direktan izazov Srbiji i regionu, jer se radi o jasnoj poruci da Albanci smatraju da su okruženi neprijateljima, " Znaci da i Srbija smatra da je okruzena neprijateljima pa se zato stalno naoruzava ?


Zelena knjiga Elektroprivrede Srbije - Stakleno Zvono e-TV magazin\nby Stakleno Zvono · June 20, 2009\nDostići ekološke standarde Evrope.\nElektroprivreda Srbije planira da do 2015. godine u projekte zaštite životne sredine uloži 1,2 milijarde evra i da u ovoj oblasti održivog razvoja ostvaruje svoju lidersku poziciju u regionu jugoistočne Evrope. Pre svega, ulagaće u smanjenje emisija štetnih gasova iz termoelektrana i rekultivaciju zemljišta i rečnih tokova, na čemu se deo projekata već ostvaruje. Na taj način EPS će ne samo doprinositi zaštiti životne sredine u Srbiji i regionu nego i utirati put Republike Srbije ka Evropskoj uniji, na kome se 30 odsto obaveza u harmonizaciji standarda odnosi na zaštitu životne sredine.\nOvo je rečeno na predstavljanju „Zelene knjige Elektroprivrede Srbije“ u Jugoslovenskom dramskom pozorištu, u Beogradu, kojem je prisustvovao veliki broj zvanica, predstavnika državnih organa, ambasada i domaćih i stranih kompanija i institucija.\nDragomir Marković, generalni direktor EPS-a podsetio je da je Srbija nezavisna od uvoza osnovnog energenta za proizvodnju električne energije i da se oslanja na rezerve lignita i vodne potencijale. Ukupna elektroenergetska nezavisnost ostvarena je velikim ulaganjima u elektrane i kopove od početka ove decenije, u čemu je EPS imao značajnu pomoć EU, više od 400 miliona evra. Marković je rekao da se na pomoć Evropske unije i dalje računa, jer vrednost planiranog investicionog ciklusa u elektroenergetskom sektoru Srbije do 2015, koji predvodi EPS, premašuje devet milijardi evra. Od ukupnih sredstava za investicije, 15 odsto biće uloženo u projekte zaštite životne sredine. S obzirom na zamašnost finansijskih sredstava i složenost projekata u ovoj oblasti, od bitnog uticaja biće ne samo štedljivost i efikasnost EPS-a u proizvodnji energije nego i koordinirani rad svih državnih i društvenih institucija u stvaranju uslova za održivi razvoj. Električna energija je proizvod najsloženije tehnološke structure I kao takav je dragocen. Zbog toga sa njim moramo gazdovati štedljivo i efikasno kako u domenu proizvodnje i transporta energije, tako i njene potrošnje. Knjiga koju predstavljamo sažetak je plana osnovnih akcija koje Elektroprivreda Srbije već sprovodi i koje namerava u budućnosti da intenzivira s jasnim ciljem da dostigne evropske standarde u oblasti zaštite životne sredine“, istakao je Marković.\nOliver Dulić, ministar za prostorno planiranje i zaštitu životne sredine je ocenio da je predstavljanje ove knjige revolucionarna novina u generičkom sektoru Srbije, jer jedna kompanija prvi put priznaje kakve probleme stvara životnoj sredini i pri tome iznosi plan kako da te probleme rešava. Naglasivši da će za realizaciju planiranih projekata biti potrebno da se obezbede velika finansijska sredstva, Dulić je istakao da je EPS jedna od velikih srpskih kompanija koja se najsnažnije i najhrabrije uključila u akciju „Očistimo Srbiju“. Ministar je obećao pomoć nadležnih državnih organa u realizaciji navedenih EPS-ovih projekata.\nPetar Škundrić, ministar rudarstva i energetike rekao je da „Zelena knjiga“ ima veoma veliki značaj za oblast energetike, jer doprinosi formiranju svesti o potrebi energetske efikasnosti i zadovoljavanja najviših ekoloških standarda pri proizvodnji i potrošnji svih oblika energije, posebno električne. On je izrazio punu podršku Ministarstva rudarstva i energetike planovima EPS-a za zaštitu životne sredine, naglasivši da se u aktuelnim revitalizacijama kapaciteta EPS-a zajednički ulažu napori ne samo za uvećanje proizvodnje već i da se obezbedi ekološki prihvatljiva proizvodnja.\nDa bi se ispunili standardi Evropske Unije EPS je u obavezi da u period do 2015. godine u zaštitu životne sredine uloži 1,2 milijarde evra.\nMihajlo Gavrić, direktor Sektora za zaštitu životne sredine u Direkciji za strategiju i investicije EPS-a koji je jedan od autora knjige naveo je da „Zelena knjiga“ sublimiše sve ono što je urađeno i šta treba da se uradi da bi se stiglo u Evropsku uniju, gde je Srbiji mesto, kao i da bi se budućim generacijama ostavilo zdravije i bolje okruženje.\nAutori „Zelene knjige Elektroprivrede Srbije“ su pored Mihajla Gavrića, direktora Sektora za zaštitu životne sredine u Direkciji za strategiju i investicije EPS-a, Aleksandar Vlajčić, zamenik direktora PD TENT i Bratislav Čeperković, izvršni direktor JP EPS.\nKnjiga je štampana na srpskom i engleskom jeziku i biće dostavljena svim najvažnijim institucijama u Srbiji, organima Evropske unije i svim potencijalnim partnerima koji su spremni da sa EPS-om realizuju projekte zaštite životne sredine. „Zelena knjiga“ je postavljena i na sajt Elektroprivrede Srbije : http://www.eps.rs/ekologija/projekti.htm\nTags: Casopiseko vestiekologijaknjigalogoMinistar Oliver DulicMinistarstvo životne sredineocistimo srbijuproizvodnjaProjekatrudarstva i prostornog planiranjaSrbijavesti\nNext story Uginuće ribe u Čukaričkom rukavcu\nPrevious story Povećana koncentracija benzena u Pančevu


ERDOGANOVA NATO KOČNICA: Pažljivo pratimo razvoj sa Švedskom i Finskom, ali NEMAMO POZITIVNO MIŠLJENJE! - SandžakBosna\nTurski predsednik Redžep Tajip Erdogan izjavio je danas da pogled Turske na ulazak Finske i Švedske u NATO “nije pozitivan”, što nagoveštava da bi Turska mogla da uloži veto na ulazak dve zemlje u NATO, čiji je Turska član.\n“Pažljivo pratimo razvoj događaja u vezi sa Švedskom i Finskom, ali nemamo pozitivno mišljenje”, rekao je Erdogan.\nU ranijem izveštaju švedske Vlade nije bilo preporuka u vezi sa ulaskom u vojni savez. Švedska ministarska spoljnih poslova An Linde rekla je poslanicima da “oružani napad ne može biti isključen” i ukazala na garancije bezbednosti koje bi NATO ponudio Švedskoj.\nKurir.rs / Beta, Foto: EPA / Stéphanie Lecocq\nPrevious Putinu spremaju državni udar?\nNext Snimak neverovatne saobraćajke u Novom Pazaru (VIDEO)


PREMIJER ALBANIJE ZAMENIO TEZE: Albanci na Kosovu su bili žrtve rata\nPREMIJER ALBANIJE ZAMENIO TEZE: Albanci na Kosovu su bili žrtve rata\nPremijer Albanije Edi Rama, komentarišući uspostavljanje suda za zločine koje su počinili pripadnici OVK, ocenio da je to loše jer su Albanci bili žrtve.\n„Smatram da svaki ratni zločin treba da bude kažnjen i suđen, ali na drugoj strani bi bilo apsolutno negativno po svaki standard poštovanja ljudskih prava i prava na slobodu, kao i samoopredeljenje ljudi, ako bi to išlo ka tome da se gone Albanci, kao da su oni bili ratni zločinci, kada su jasno bili žrtve….“, kazao je on za bečki „Standard“.\nUpitan kako će Albanija sarađivati sa tim novim sudom, pošto se pojedine optužbe izvestioca Saveta Evrope odnose i na Albaniju, Rama je istakao da je Tirana otvorena za svake upite za istrage ili sudska gonjenja. Istovremeno je podvukao da je Albanija odlučno protiv svake spekulacije, jer je jasno da „tu postoji prostor za spekulacije“.\nNa konstataciju da je bilo planirano da poseti Srbiju Rama je rekao da je poseta odložena i da još nema datuma, ali i da je uveren da će do njen doći još u ovoj godini.\nOn je, u vezi sa dobijanjem statusa kandidata, rekao da očekuje da je Evropa nešto naučila na slučaju Ukrajine. „Evropi je sve više potrebna strategija i sve manje jednostavna taktika. Veoma se nadam da će Ukraina poslužiti za guranje Evrope napred“, podvukao je Rama.\nOn je rekao da je veoma ohrabren posle sastanka sa nemačkom kancelarkom Angelom Merkel, pošto je video da je ona svesna da se Balkanu mora posvetiti više pažnje, pošto je Balkan međunarodna uspešna priča na putu od rata do mira.\n„Ovo je region gde je počeo Prvi svetski rat i danas obeležavamo 100. godišnjicu. Ova godina je prva godina na Balkanu bez konflikata. Sve što se dogodilo urađeno je u ime Evrope. Tako je Balkan od mesta, gde je bilo stravičnih konflikata, postao mesto mira. Sada je Balkanu potrebna Evropa, ali Evropi je još više potreban Balkan“, poručio je albanski premijer.\nPrema njegovim rečima, evropska integracija zemalja regiona je jedna stvar, a pažnja druga, koja ne treba da zavisi od brzine integracije.\nVezano za Albaniju on je istakao da je „smešno“ što se njegova zemlja još uvek „drži u čekaonici za nešto što se ne tiče članstva ili pristupanja, odnosno pregovora, već samo o instrumentu ohrabrenja i nade za građane“.\n„Albanija je zaslužila status kandidata i mora ga dobiti. To smo zaslužili već u decembru i nije bilo dobro što je pomerena odluka. Nije bilo dobro za Albaniju, ali ni za region, a i za Evropu“, ocenio je Rama.\nUpitan da li vidi posledice ukrajinske krize po Balkan on je kazao da bi te „posledice trebalo da budu u Briselu, a ne na Balkanu“, izrazivši nadu da će Brisel pojačati veze sa Balkanom.\nMa otkud šiptari da čine zločine pa to nije moguće,pa oni su svo vrijeme ratovali gađajući Srbe buketima ljubičica a i ovo što pričaju da su Srbima vađeni organi ma i to nije istina, čak šta više čudim se kako nije ustvrdio da su Srbi to sami sebi radili.Na žalost ovaj proces će biti još jedna velika farsa da se Srbima zamažu oči a da Vekarić sutra može laprdati kako se eto i šiptarima sudilo i to zahvaljujući njemu!


Hezonja: Odoh u Barselonu!\nVozač Red Bula Mark Veber produžio je danas ugovor sa ovim timom do kraja 2013. godine, saopštila je ova ekipa iz Formule jedan.\nKrstić produžio ugovor sa CSKA\nJedan od najboljih košarkaških klubova u Evropi, moskovski CSKA, saopštio je da je produžio saradnju sa kapitenom srpske reprezentacije Nenadom Krstićem, kao i da će naš plejmejker Miloš...\nManćini produžio ugovor sa Sitijem do 2017.\nItalijanski trener Roberto Manćini potpisao je danas petogodišnji ugovor s Mančester Sitijem, što znači da će na klupi "građana" ostati do 2017. godine.\nDejan Stanković ostaje u Interu\nPrema informacijama iz milanskog Intera, doskorašnji kapiten Srbije Dejan Stanković nije otpisan od strane trenera Stramaćonija, već je i dalje van trenažnog pogona, pošto se oporavlja od...\nSalomon Kalu prešao u Lil\nRazišli se Kosta Perović i Barselona\nLazović produžio ugovor sa Zvezdom do 2015.\nVezni fudbaler Darko Lazović produžio je danas ugovor sa Crvenom zvezdom do 2015. godine.\n"Orlovi" na rasprodaji\nMnogi srpski internacionalci postali su prekobrojni u svojim klubovima, a interesovanja na fudbalskom tržištu za našim igračima, ne računajući njih nekoliko, gotovo da i nema!\nČelsi spremio preko 30 miliona evra za Jovetića\nVlasnik evropskog fudbalskog šampiona Čelsija Roman Abramovič spreman je da plati 30 miliona evra kako bi angažovao crnogorskog reprezentativca iz Fiorentine Stevana Jovetića, prenose...


srbijasport.net - Vesti - Superliga Srbije - Mačva bez bodova u Šapcu\nPonedeljak, 18.03.2019 18:38\n16.02.2019 FK Mačva 448\nU utakmici 22. kola Super lige Srbije, šabačka Mačva nije uspela da na svom terenu izbori bodove. U susretu sa ekipom Mladosti iz Lučana, gosti su jedinim pogotkom u meču, i to iz penala, došli do sva tri boda. Strelac za ekipu Mladosti bio je Aleksandar Pejović u 10.minutu susreta.\nŠapčani su dominirali tokom celog meča, a u šansama su bili Gavrić, Šušnjar, Babić, Adamović... U prvom delu meča, kod starta Ristivojevića nad Tumbasevićem posle dosta neodlučnosti i konfuzije među sudijama, glavni arbitar nesigurno pokazuje na belu tačku na opšte zaprepašćenje domaćih fudbalera i negodovanja sa tribina blizu 3.000 posetilaca. Uspešnim izvođenjem penala, ekipa Mladosti dolazi do vođstva u 10. minutu susreta. U drugom delu igre, Šapčani su ponovo sa većim posedom lopte i u brojnim šansama iz dobrih akcija i šuteva sa distance, ukupno devet u okvir gola, međutim crveno-crni nisu uspeli da rezultat, sa rivalom koji je zabeležio tri šuta u celom meču, preokrenu u svoju korist.\nNegodovanje brojne publike sa tribina bilo je prisutno do poslednjeg minuta susreta, zbog opšteg utiska svih prisutnih na stadionu Mačve, da je superligaški susret prevelik zalogaj za sudiju Momčila Markovića, jer elitni rang takmičenja ne treba da bude poligon za učenje.\nNa konferenciji za novinare šef struke ekipe Mladosti, Nenad Milovanović zadovoljan je što su u prvoj utakmici nakon dvomesečne pauze zabeležili pobedu na gostujućem terenu. „Moram da kažem da su dve identične utakmice u Lučanima u jesenjem delu kada smo poraženi sa 1:2 i ova današnja sa našom pobedom od 0:1. U Lučanima smo mi dominirali i pravili šanse, kao što je Mačva danas. Posebno u prvih 20 minuta je imala tri izrazite šanse, gde je naš golman izvanredno reagovao, mi smo iskoristili taj jedanaesterac. Svesno smo sačekali u drugom poluvremenu da Mačva izađe, da probamo kroz neku kontru, polukontru i damo drugi gol, dok je sve to vreme Mačva pravila igru i dominirala. Imala je dva-tri šuta sa distance, jako dobra gde je ponovo naš golman dobro reagovao. Sve u svemu, mislim da je Mačva odličan tim, odlično pripremljena sa dobrom dubinom, sa Šušnjarom, Adamovićem, Gavrićem i neće nikome sigurno biti lako ovde u Šapcu, i ovo su zlata vredni bodovi za nas. Zahvaljujem se na korektnom ponašanju domaćina, korektnoj publici, jedan pravi ambijent u Šapcu ovo samo da poželi srpski fudbal“, rekao je Milovanović.\nŠef stručnog štaba šabačke Mačve, Darko Tešović kaže da loša završnica brojnih izuzetno dobrih šansi, nije omogućila preokret rezultata. „U samoj pripremi ove utakmice pokušali smo da razotkrijemo Mladost, šta ona to ima, a ima mnogo kvaliteta i mislim da smo uspeli u jednoj velikoj meri. Na ono što nismo mogli da utičemo, to je taj jedanaesterac koji je i presudio. Tačno je da smo dominirali, stvarali šanse, ali isto tako je i tačno da nismo bili pravi u tim završnicama, što je u pripremnom periodu mene radovalo na koji način smo rešavali te situacije. Ja sam pokušao da igračima skinem teret sa leđa nekog moranja i da odigraju utakmicu, ako ne sa pobedom ovakvog rivala, a uverili smo se u Lučanima da je i to moguće, onda bar da je ne izgubimo. Nismo uspeli u tome, ali bitka i dalje traje, izgubili smo samo jedan deo, nestaje život sa jednom izgubljenom utakmicom, Mačva i dalje žestoko ima šanse za gornji deo tabele. Sledeća utakmica je sa Zemunom i već od sutra počinjemo da se pripremamo za novi izazov“, navodi Tešović.\nMačva: Puletić (g), Pejović (k), Tošić, Jovanović, Babić (Gemović od 74.min), Gavrić, Šušnjar, Mijailović, Ristivojević, Adamović i Jeremić (Đoković od 64.min).\nMladost: Rosić (g), Milošević (k), Bojić, Pejović, Pešić, Radivojević (Jovanović 82.min), Tumbasević, Leković, Jovanović, Pavlović i Bojović (Ristić od 90.min). Žuti kartoni: Milošević 07, Pejović 57. i Jovanović 82.min.\nU narednom, 23. kolu Super lige Srbije, šabačka Mačva gostuje ekipi Zemuna.\nSuperliga Srbije Muškarci Superliga Srbije Mačva Mladost Srbija Mačvanski okrug Šabac\nLuković: Daću sve od sebe da ponovim prelep gol iz prve...\nNikad ofanzivnija Zvezda ugrabila važna tri boda u Lučanima!\nDerbi priča je gotova, sledi gostovanje u Lučanima\nDragan Antonić ostaje na čelu Fudbalskog saveza...\nMačva ponovo ubedljiva u Bugarskoj\nNovi trijumf Mačve u pripremnom meču\nNova pobeda Mačve u pripremnoj utakmici u Bugarskoj\nPrvotimci Mačve sutra putuju na pripreme u Bugarsku\nKovač: Maksimalno smo fokusirani na Vojvodinu, vrlo su kvalitetan tim\nČelnici Ferenvaroša ugostili delagaciju Voždovca!


IKEA lansirala kolekciju nameštaja za životinje - Muški magazin - trendovi, fitness, lifestyle, saveti, devojke...\nIKEA lansirala kolekciju nameštaja za životinje\nOd sada će i vaši kućni ljubimci moći da uživaju u udobnom nameštaju...\nIkea je verovatno najpoznatiji i najpopularnija kompanija za prodaju nameštaja na svetu i mi smo imali tu čast da nam ovaj lanac stigne u zemlju, tako da smo oduševljeni stvarima koje ovaj brend nudi. Međutim, sada je Ikea odlučila da kreira kolekciju koja će biti posvećena samo kućnim ljubimcima.\nSve stvari koje možete naći u Ikea salonima služe kako biste unapredili, opremili i poboljšali svoj dom, ali sada imate priliku i da ukrasite i unapredite životni prostor svojih ljubimaca, kao i da im pružite dodatne zanimacije i igru.\nNameštaj kreiran posebno za ljubimce je zaista fenomenalan, moderan, i sjajno će se uklopiti u svačiji životni prostor. Kolekcija je prvenstveno napravljena za pse i mačke, ali će vlasnici ribica, glodara i ptica verovatno uspeti da nađu nešto što im odgovara.\nDa li će se ova kolekcija naći u našoj Ikei još uvek ne znamo, ali se nadamo da ćemo imati priliku da kupimo ove simpatične stvari za naše najbolje prijatelje.\nnameštaj za životinje |


Analiza internog i eksternog okruženja - Seminarski Diplomski Radovi\nDatum i vreme: 27-09-2021, 05:06 PM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Društvene nauke / Menadzment proizvodnje / Analiza internog i eksternog okruženja\nAnaliza internog i eksternog okruženja\nPreduzeće je privredni subjekat u okviru koga se u robno – novčanoj privredi obavlja određena privredna delatnost. Shvatanje pojma preduzeće menjalo se kroz istoriju, ali ono se uvek javljalo kao oblik odvijanja privrednih aktivnosti i manje ili više aktivni privrednik i društveni subjekt koje koristi razne sile i aktivnosti da bi ostvarilo određeni cilj.\nPreduzeće se može definisati kao organizaciona, ekonomska i poslovna celina u kojoj se obavlja odr. aktivnost privrednog karaktera ( proizvodnja, promet roba i obavljanje usluga) radi sticanja dohotka, odnosno dobiti. Preduzeće je osnovni oblik organizovanja subjekata u oblasti privredne delatnosti, na kome počiva privredni i celokupni društveni razvoj. Ono je skup ljudi i sredstava čija je uloga da obavi određene zadatke u procesu društvene reprodukcije. Preduzeća organizuju proizvodnju, nude tržistu određenu količinu roba, nastojeći da maksimiziraju svoju dobit. Kada odlučuje o proizvodnoj ponudi preduzeća nastoje da svoje proizvode prodaju po takvim cenama, kako bi pokrila cene koštanja ( odnos ukupnih troškova proizvodnje i prometa po jedinici proizvoda ) i ostvarila određeni iznos dobiti ( npr. u vrednosti 10% cene koštanja ).\nPreduzeće evoluira prostorno i vremenski, po formi i sadržini. Društvena i ekonomska obeležja preduzeća evoluiraju sa transformacijom svojine i razvojem tehničke osnove preduzeca. Razvoj komponenata proizvodnje, tehničke osnove, podele rada, kao i omasovljavanje proizvodnje dovode do promena kvalitativnih obeležja preduzeća. Tome doprinose uticaj i integracija države preko ekonomske politike na reprodukciju preduzeća.\n“ Svaki samostalni subjekt koji proizvodi za tržiste robu ili usluge “ je preduzeće po trzišnom konceptu. U takvom preduzeću težiste je na pravnom statusu i vlasništvu i komponentama preduzeća – (imovinska autonomija ) i profitu koje ono treba da ostvari. Ekonomski karakter preduzeća proizilazi iz njegove materijalne baze koju čine kapital i rad, kao i ekonomske zakonitosti i principe na kojima se zasniva njihovo poslovanje i razvoj.\nPreduzeće je složeni ekonomski i organizacioni subjekt koji podrazumeva detaljnu podelu rada, poslova i funkcija, a samim tim i potrebu njihovog koordiniranja ka postavljenim ciljevima.\nPreduzeće posmatramo kao osnovni ekonomski organizacioni oblik predviđanja i ekonomske aktivnosti ljudi, sa određenim ciljevima. Preduzeće predstavlja oblik kolektivnog ( zajedničkog ) rada, ekonomski i organizacioni subjekt u kome se ostvaruju reprodukcija i funkcionisanje raznovrsnih delatnosti i procesa rada.\nUticaj ekonomske dimenzije opšteg okruženja na poslovanje kompanije Maja 0 1,874 09-03-2012 02:35 PM\nAnaliza internog i eksternog okruženja - Proizvodni i usluzni menadzment zekan 0 2,256 09-09-2010 04:12 PM


iSerbia - WeBER - Grantovi za podršku organizacijama\nWeBER - Grantovi za podršku organizacijama\nGrantovi za podršku organizacijama\nOrganizacije Rok: 17. Mar 2017\nOpšte informacijeWeBER projekat raspisuje konkurs za dodelu malih grantova za podršku Organizacijama civilnog društva koje se bave monitoringom javne uprave na lokalnom nivou. Ukupna predviđena sredstva iznose 225.000 evra i ona su namenjena za podršku 30 projekata u iznosu od 5.000 do 10.000 evra (8.500 evra u proseku) od kojih će do 6 biti u podržano u Srbiji, do 6 u Bosni i Hercegovini, do 5 u Albaniji, do 5 u Makedoniji, do 4 na Kosovu i do 4 u Crnoj Gori. Predviđeno trajanje projekata koji će biti odobreni u okviru konkursa je između 6 i 12 meseci. WeBER finansira EU, a sufinansira Kraljevina Holandija. RokoviPrijave traju do 17. marta 2017. godineLinkoviViše informacija pogledajte OVDEUkoliko želite povremeno da dobijate mejlove o novim konkursima kliknite ovde Podelite korisne informacije ili KONKURSE sa nama. Pišite nam na konkursi@.rs\tNAJNOVIJE VESTI


Izveštaj sa sednice Upravnog Odbora održane 04.07.2017. godine - Advokatska Komora Vojvodine : Advokatska Komora Vojvodine\nПочетна » Izveštaj sa sednice Upravnog Odbora održane 04.07.2017. godine\n06.07.2017. / admin\nIzveštaj sa sednice Upravnog Odbora održane 04.07.2017. godine\nUpravni odbor Advokatske komore Vojvodine održao je u utorak 4. jula prvu\nsednicu sa novim rukovodstvom na čelu i predsednikom Vladimirom Beljanskim.\nOdluke koje su donete su od suštinskog značaja za rad i funkcionisanje Komore:\n· Odlučeno je da se angažuje ovlašćena revizorska kuća koja će\nsprovesti nezavisnu reviziju, a kako bi se otklonile sve nedoumice u pogledu\nfinansijskog poslovanja prethodnog rukovodstva. Nakon toga će biti donet\nfinansijski plan za naredni period.\n· Odlučeno je da se formira radna grupa za praćenje aktuelne\nsituacije u zakonodavstvu jer je to od vitalnog značaja za advokaturu.\n· Odlučeno je da se formira radna grupa za razmatranje i izmenu\nPravila ogranaka u sastavu AKV, a Ogranci su obavezani da dostave izveštaje\ndo 01.09.2017. godine.\n· Odlučeno je da se Ogranku AKV u Novom Sadu dodele prostorije na\nprivremeno korišćenje budući da je to jedini Ogranak u sastavu AKV koji do\nsada nije imao svoje prostorije.\n· Doneta je odluka o upisu 35 advokatskih pripravnika u imenik\nadvokatskih pripravnika i odluka o upisu 21 advokata u imenik advokata.


"Mislim da je bila odlična utakmica, igrali smo u predivnoj atmosferi. Svaki mladi igrač sanja da ovakvu utakmicu za reprezentaciju odigra u svom gradu, pred ovakvom publikom, kojoj se zahvaljujem na podršci", rekao je 23-godišnji Kukić novinarima posle utakmice u "Štrak areni".\nKukić je imao zapaženu ulogu u trenucima kada je Srbija izborila egal sa rivalom, ali nije u poslednjem napadu nije uspeo da donese trijumf.\n"Drago mi je što se sve poklopilo, ali ne bih izdvajao svoje individualne momente. Borila se cela ekipa, a najveći teret je bio u odbrani. Stavili smo akcenat da im smanjimo broj golova, kontru. Golmani su bili dobri u prvom poluvremenu. U dugom je možda malo pala koncentracija , nisu nam dozvolili da prelomimo utakmicu kada smo vodili sa dva, tri razlike. Mislim da je i ovaj bod jako važan", rekao je on.\nSrbiju već u nedelju očekuje drugi susret sa Hrvatskom u Zadru.\n"Preostaje nam da se odmorimo i spremimo za taj meč. Da vidimo gde smo grešili. Oni će biti domaćini, imaće punu halu, ali može taj čuveni srpski inat da pobedi, da izađemo i izginemo na terenu", zaključio je Kukić.\nLazar Kukić na meču sa Hrvatskom\nHrvatska je lider u grupi sa pet bodova, Švajarska ima četiri, Srbija je trenutno treća sa dva, a Belgija ima jedan.


PORESKI DUG SMANJEN ZA 140 MILIONA EURA\nUkupan poreski dug smanjen je za oko 140 miliona eura, saopšteno je na redovnom sastanku predsjednika Vlade Crne Gore Duška Markovića i rukovodilaca Poreske uprave, Uprave carina i Uprave za inspekcijske poslove.\nKako je saopšteno iz Vlade, konstatovani su odlični rezultati u oblasti ekonomske politike, konsolidacije javnih finansija te naplate prihoda.\nDirektor Poreske uprave Miomir M. Mugoša je saopštio da je prošle godine naplaćeno 117 miliona eura više nego 2017. godine.\nPrema riječima direktora Uprave carina Vladana Jokovića za 80 miliona eura je veća naplata u tom organu 2018. u odnosu na godinu ranije, dok je direktor Uprave za inspekcijske poslove Alija Košuta saopštio da su prošle godine izvršili preko 57 hiljada inspekcijskih pregleda, te izdali skoro 15 hiljada prekršajnih naloga vrijednosti 5,1 milion eura.\nMarković je istakao da u narednom periodu mora postojati sveobuhvatna i kontinuirana aktivnost inspekcija, policije i tužilaštva kako bi se na što efikasniji način suzbila siva ekonomija.\n"Borba protiv sive ekonomije je važna podrška za ostvarivanje našeg osnovnog prioriteta, a to je nastavak dinamičnog ekonomskog rasta, razvoja, otvaranja novih radnih mjesta i povećanja životnog standarda", istakao je predsjednik Vlade.\nDodao je da će poseban fokus biti stavljen na oblasti u kojima je najizraženije nezakonito djelovanje u privrednom poslovanju, a to su turizam, građevinarstvo i tržište rada.\n"Aktivnosti na suzbijanju sive ekonomije biće podržane zakonodavnim intervencijama ali i jačanjem institucionalnih kapaciteta kao što je formiranje Poreske policije u Poreskoj upravi te budžetske inspekcije u okviru Ministarstva finansija", saopšteno je iz Vlade.\nSastanku su prisustvovali potpredsjednici Vlade Milutin Simović i Zoran Pažin, ministri finansija, ekonomije i turizma Darko Radunović, Dragica Sekulić i Pavle Radulović, kao i direktor Uprave policije Veselin Veljović i viši državni tužilac Miloš Šoškić.\nIZVOR: Vebsajt RTCG, 23.01.2019.


ePogledi - Rusija: ISIL je rezultat invazije SAD-a na Irak\n09 juni, subota\nTeroristička grupa ISIL se pojavila kao rezultat vojne invazije SAD-a na Irak, dok je većina oružja koje je SAD dostavio jedinicima sirijske oružane opozicije pala u ruke ISIL-a i oružane grupe Jabhat al-Nusra, izjavio je glasnogovornik ruskog Ministarstva odbrane Igor Konašenkov.\n-Iznenađeni smo verbalnim manipulacijama šefa Pentagona Jamesa Mattisa u vezi s razvojem situacije u Siriji - rekao je on, prenosi agencija Tass.\nKonašenkov je to kazao u komentaru o izjavi Mattisa da je sirijski predsjednik Bashar al-Assad, uz podršku Irana i Rusije, doveo sirijski narod do katastrofe, dok su pretežno kurdske Sirijske demokratske snage bile jedina organizacija koja je uspjela poraziti "teroriste" u Siriji.\n-Željeli bismo podsjetiti Mattisa da je pojava i razvoj ISIL-a u Iraku direktan i neosporan rezultat američke vojne invazije na tu zemlju, pod lažnim izgovorom da je Saddam Hussein posjedovao hemijsko oružje - istakao je Konašenkov.\n-Sve to vrijeme Washington je bio fokusiran na pružanje finansijske podrške i dostavljanje oružja vrijednog na stotine miliona dolara izmišljenoj sirijskoj opoziciji. Međutim, većina oružja i municije SAD-a pala je u ruke Jabhat al-Nusre, ogranka Al-Kaide, i ISIL-a, čiji se cilj svrgavanja legitimne sirijske Vlade poklopio s ciljevima Washingtona - zaključio je Konašenko.


Festival Mirdita počinje danas u Prištini\nTanjug 14. oktobra 2021. 06:30\nPRIŠTINA – Festival “Mirdita, dobar dan!“ počinje danas u Prištini, i predstaviće do 16. oktobra modernu umetničku, kulturnu i društvenu scenu Srbije, uz besplatan ulaz za posetioce, najavili su organizatori.\nOsmo izdanje festivala večeras u prištinskom „Kinu Armata“ otvara film “Hold me right/Zaceli me” autorke Danijele Štajnfeld, koji govori o žrtvama silovanja, o počinicima seksualnog nasilja i o trnovitom putu progovaranja o nasilju i procesu zaceljenja.\nPrvo veče festivala obeležiće i nastup dreg kraljica iz Beograda Loakin i Rubela Feminin, uz pratnju Didžej Jovijah.\nDrugog festivalskog dana prištinskoj publici biće predstavljena knjiga “Druga Srbija: Bogdan Bogdanović“ autora Škeljzena Gašija, nakon čega će biti održana i debata „Ko je druga Srbija?“ u Atelje hali Palate omladine i sporta (bivša dvorana “Boro i Ramiz”).\nKako je najavljeno, prištinsku publiku 15. oktobra očekuje i koncert “Pavana and more” pijanistkinja Branke Paralić i Nataše Penezić u Crvenoj dvorani Palate.\nPoslednjeg dana „Mirdite“ u Galeriji Umetničkog fakulteta biće predstavljena knjiga “Iza sedam logora” Viktora Ivančića, Hrvoja Polana i Nemanje Stjepanovića, koju će u Palati omladine i sporta pratiti otvaranje istoimene izložbe fotografa Hrvoja Polana i debata “Kultura kao političko oruđe”.\nFestival „Mirdita, dobar dan!“ 16. oktobra zatvara film “Teret” reditelja Ognjena Glavonića u „Kinu Armata“.\n„U okviru festivala, građani i građanke Prištine imaće priliku da detaljnije upoznaju kulturnu scenu Srbije, muzičare, filmske i književne autore i autorke, kao i da pogledaju neka od popularnih filmskih ostvarenja srpskih autora i autorki. Deo festivalskog programa, kao i ranijih godina, biće posvećen razgovoru i debatama…“, najavljuju organizatori.\nInspiracija za festival “Mirdita, dobar dan!” je glumac Bekim Fehmiju (1936-2010) „koji predstavlja simbol jedinstva, kao i mogućnosti povezivanja dva kulturna prostora u jednu jedinstvenu celinu“.\nFestival organizuju Integra, Inicijativa mladih za ljudska prava, forumZFD, DAM Festival i Građanske Inicijative, uz podršku Kosovske fondacije za otvoreno društvo, Švajcarske kancelarije za razvoj i saradnju i Fonda braće Rokfeler.\nSahranjen Marko Živić: Glumac ispraćen uz pesmu „Jeleni umiru…


► Nemačko predsedavanje EU i novi pravac Angele Merkel\nFoto: Beta/AP/Hayoung Jeon, Pool\nMnoge članice Evropske unije s nestrpljenjem očekuju početak predsedavanja Nemačke na čelu s Angelom Merkel koja u vreme zdravstvene i ekonomske krize, ali i narastajućeg populizma i evroskepticizma, insistira na očuvanju evropskog tržišta, političkog integriteta i najpre, solidarnosti, prenosi Radio slobodna Evropa ocene svetskih medijia.\nNemačka kancelarka rekla je da je prevazilaženje pandemije koju je izazvao koronavirus glavni prioritet predsedavanja njene zemlje EU, budući da je predsednica Evropske komisije pozvala članice da odobre ogromni paket stimulansa do kraja jula, ističe Blumberg.\nMerkel je u svom nedeljnom podkastu rekla da će učiniti sve kako bi pomogla postizanje sporazuma o oporavku privrede EU u vrednosti od 750 milijardi evra, dodajući da će njena zemlja biti "pošten posrednik" u pregovorima.\nOsiguranje postizanja sporazuma, ističe Blumberg, biće prvi veliki test nemačkog predsedavanja EU, koje počinje 1. jula. Program oporavka, koji treba da dobije podršku svih 27 članica unije, finansirao bi se izdavanjem zajedničkog duga,što bi bio i značajan korak ka čvršćoj ekonomskoj integraciji.\nČetiri fiskalno jake države, među kojima su Holandija i Austrija, negoduju oko te ideje jer se plaše da bi im njihovi poreski obveznici mogli zameriti zbog potrošnje na zemlje koje su i prije pandemije imale finansijskih problema.\nBerlinsko predsedavanje Evropskom unijom biće poslednje s Merkel na čelu, a moglo bi definisati nasleđe liderke koju su neretko nazivali "večnom kancelarkom", budući da je na vlasti od 2005, ukazuje agencija Frans pres.\nIako ne fale goruća pitanja koja treba rešiti - od definisanja odnosa EU s Britanijom, kriza u Libiji i Siriji, do pomaka ka nižoj upotrebi ugljenika - u narednih šest meseci evropskom politikom dominiraće pandemija COVID-19 i ekonomija koja je zapala u najgoru krizu od Drugog svetskog rata.\nKada je Merkel prošle nedelje predstavila plan nemačkog predsedavanja EU, jasno je stavila do znanja koliko su u visoki ulozi, naglasivši da je uloga Njemačke da sprečiti da pandemija uništi jedinstveno evropsko tržište i ugrozi integritet EU, piše Fajnenšl tajms.\nVešto rukovođenje pandemijom ojačalo je autoritet Merkel i kod kuće i u inostranstvu, omogućivši joj da se upusti u političke rizike koji bi pre samo godinu dana delovali nezamislivo. Odraz toga, smatraju evropske diplomate, bio je francusko-nemački predlog Fonda za oporavak od pandemije. Glavni zadatak Nemačke, kako kažu, biće saradnja s predsednikom Evropskog saveta Šarlom Mišelom i pomoć u postizanju sporazuma o fondu za oporavak pre avgusta, uz predstojećisedmogodišnji budžet EU.\nBerlin takođe želi raspravu o budućnosti EU u drugoj polovini 2020. godine, pošto je Merkel prošle nedelje rekla da je pandemija razotkrila "koliko je evropski projekat još uvek krh".\nNemačka bi, kako je rekla, trebalo da iskoristi svoje predsedništvo za unapređenje zelenih i digitalnih programa. Berlin takođe želi da nastavi razgovoreo reformi migracionog sistema EU i započeti raspravu o tome kako EU može preuzeti više odgovornosti u svetu, ističe Fajnenšl tajms dodajući da će u tu svrhu Nemačkau oktobru organizovati samit Evropske unije i Afričke unije.\nDok se Evropa suočava se s izazovima epskog nivoa uzrokovanih pandemijom, najveća i najmoćnija evropska država može pružiti potrebno vodstvo, ocenjuje Gardijan u uredničkom komentaru.\nU Italiji i Španiji spektar neodrživog duga ugrožava oporavak privrede koja je već bila krhka. U Briselu postoji bojazan da će posle pandemije generacijski zadatak rešavanja klimatskih nepogoda i sprovođenje teških zelenih ciljeva biti stavljeni po stranu. Mesto Evrope u multipolarnom svetu, gde dominira sve napetiji rivalitet SAD i Kine, mora se izraditi iznova. Posle epidemije, novi naglasak je na ekonomskoj samodovoljnosti, posebno u medicinskoj proizvodnji i ključnim industrijama.\nIzgledi za udruživanje duga s južnim susedima tradicionalno su bili anatema prosperitetnijim državama članicama EU s otporom koji obično vodi Nemačka. Takozvana štedljiva četvorka - Austrija, Danska, Švedska i Holandija - pokrenuće žestoku akciju za uklanjanje plana kojeg su iscrtali Merkel i francuski predsednik Emanuel Makron. Ali, ukazuju urednici Gardijana, čini se da je iskustvo u poslednja tri meseca u Berlinu promenilo percepciju onoga šta je moguće i šta je poželjno.\nMerkel veruje da je u Evropi neophodna solidarnost. S pravom je upozorila da će neuspeh u kolektivnoj akciji stabilizacije ekonomije u Evropi ići na ruku antidemokratskim i autoritarnim snagama. U vreme kada ulozi nikad nisu bili veći, predsedavanje Nemačke na čelu s Angelom Merkel za EU je, zaključuje Gardijan, dobra vest.\nŠefica Evropske komisije Ursula fon der Lajen kritikovana je zbog učestvovanja u promotivnom videu za Hrvatsku demokratsku zajednicu (HDZ) uoči parlamentarnih izbora u toj zemlji, čime su...\nAustrijska policija je danas saopštila da je uhapsila državljanina Rusije posle ubistva njegovog sunarodnika u predgrađu Beča.


Vučić o Haradinaju: Iz dana u dan ponavlja samo neistine - Radio televizija Pančevo\n29. marta 2019. 0460\nPovodom izjave kosovskog premijera da šef srpske države stvara nestabilnost pozivanjem Srba da napuste kosovske institucije, predsednik Srbije Aleksandar Vučić istakao je da Ramuš Haradinaj iz dana u dan ponavlja samo neistine.\n“On je u očaju što me nije oborio, kao što je obećao 18. decembra. Izgleda da se nešto promenilo, pa to nije pošlo za rukom”, konstatovao je predsednik Srbije Aleksandar Vučić, odgovarajući na pitanje novinara da prokomentariše najnoviju izjavu Haradinaja.\n“Nema problema, možeš da nastaviš da pretiš. Znam kako su mnogi prolazili pre mene, ali prvo obećanje da sam gotov do 18. decembra nije uspelo. Moraš naći novo obećanje”, poručio je Vučić i dodao da nije fasciniran ni pameću, ni snagom “tog gospodina”.\nKaže da je ponovio da ako neko donosi platformu protiv dijaloga, takse, i ne ispuni nijednu jedinu obavezu iz Briselskog sporazuma, a to je ZSO, i sve vreme samo provocira protiv Srba – šta tu ima da se priča.